text: II.ΣΥΣΤΗΜΑ ΑΔΕΙΩΝ FLEGTΆρθρο 3Σύστημα αδειών FLEGT1. Θεσπίζεται μεταξύ των μερών της παρούσας συμφωνίας "σύστημα αδειών για την επιβολή της εφαρμογής της δασικής νομοθεσίας, τη διακυβέρνηση και το εμπόριο" (στο εξής καλούμενο "σύστημα αδειών FLEGT"). Το σύστημα αδειών FLEGT θεσπίζει ένα σύνολο διαδικασιών και απαιτήσεων με σκοπό να επαληθεύεται και να πιστοποιείται, μέσω των αδειών FLEGT, η νομιμότητα της παραγωγής των προϊόντων ξυλείας που αποστέλλονται στην Κοινότητα. Σύμφωνα με τον κανονισμό (ΕΚ) αριθ. 2173/2005 η Κοινότητα δέχεται τις εν λόγω αποστολές από τη Γκάνα για εισαγωγή στην Κοινότητα μόνον εάν καλύπτονται από άδεια FLEGT.2. Το σύστημα αδειών FLEGT εφαρμόζεται στα προϊόντα ξυλείας που απαριθμούνται στο παράρτημα ΙΑ. Τα προϊόντα ξυλείας που παρατίθενται στο παράρτημα ΙΒ δεν μπορούν να εξάγονται από τη Γκάνα.3. Τα μέρη συμφωνούν να λαμβάνουν όλα τα αναγκαία μέτρα για την εφαρμογή του συστήματος αδειών FLEGT σύμφωνα με το άρθρο 12.Άρθρο 4Αρχή αδειοδότησης1. Η Γκάνα ορίζει την αρχή αδειοδότησής της. Η Γκάνα κοινοποιεί τα στοιχεία επικοινωνίας της αρχής αδειοδότησης στην Ευρωπαϊκή Επιτροπή. Αμφότερα τα μέρη δημοσιοποιούν τις πληροφορίες αυτές στο κοινό.2. Η αρχή αδειοδότησης επαληθεύει ότι τα προϊόντα ξυλείας παρήχθηκαν νόμιμα σύμφωνα με τη νομοθεσία που ορίζεται στο παράρτημα II. Η αρχή αδειοδότησης εκδίδει τις άδειες FLEGT που καλύπτουν τις αποστολές νόμιμα παραχθέντων προϊόντων ξυλείας για εξαγωγή στην Κοινότητα.3. Η αρχή αδειοδότησης δεν εκδίδει άδειες FLEGT για τυχόν προϊόντα ξυλείας που αποτελούνται από ή περιλαμβάνουν προϊόντα ξυλείας που εισήχθηκαν στη Γκάνα από τρίτη χώρα υπό μορφή την οποία η νομοθεσία της εν λόγω τρίτης χώρας απαγορεύει για εξαγωγή, ή για τα οποία υπάρχουν στοιχεία ότι τα εν λόγω προϊόντα ξυλείας παρήχθηκαν κατά παράβαση της νομοθεσίας της χώρας στην οποία υλοτομήθηκαν τα δένδρα.4. Η αρχή αδειοδότησης διατηρεί και δημοσιοποιεί τις διαδικασίες της για την έκδοση αδειών FLEGT. Η αρχή αδειοδότησης διατηρεί επίσης αρχεία όλων των αποστολών που συνοδεύονται από άδειες FLEGT και, κατά την εθνική νομοθεσία για την προστασία των δεδομένων, καθιστά τα εν λόγω αρχεία διαθέσιμα για σκοπούς ανεξάρτητης παρακολούθησης, σεβόμενη παράλληλα την εμπιστευτικότητα των ιδιόκτητων πληροφοριών των εξαγωγέων.Άρθρο 5Αρμόδιες αρχές της Ευρωπαϊκής Ένωσης1. Η Ευρωπαϊκή Επιτροπή ενημερώνει τη Γκάνα για τα στοιχεία επικοινωνίας των αρμόδιων αρχών των κρατών μελών της ΕΕ.2. Οι αρμόδιες αρχές επαληθεύουν ότι κάθε αποστολή συνοδεύεται από έγκυρη άδεια FLEGT πριν από τη θέση της αποστολής σε ελεύθερη κυκλοφορία στην Κοινότητα. Η θέση της αποστολής σε ελεύθερη κυκλοφορία μπορεί να αναστέλλεται και η αποστολή παρακρατείται, εάν υπάρχουν αμφιβολίες όσον αφορά το κύρος της άδειας FLEGT. Οι διαδικασίες που ρυθμίζουν τη θέση σε ελεύθερη κυκλοφορία στην Κοινότητα για τις αποστολές που συνοδεύονται από άδεια FLEGT περιγράφονται στο παράρτημα III.3. Οι αρμόδιες αρχές δεν επιτρέπουν τη θέση σε ελεύθερη κυκλοφορία προϊόντων ξυλείας που παρατίθενται στο παράρτημα ΙΒ.4. Οι αρμόδιες αρχές διατηρούν και δημοσιεύουν σε ετήσια βάση αρχείο των αδειών FLEGT που παραλήφθησαν.5. Σύμφωνα με την εθνική νομοθεσία για την προστασία των δεδομένων, οι αρμόδιες αρχές παρέχουν στα πρόσωπα ή στους φορείς που ορίζονται από τη Γκάνα ως ανεξάρτητοι επόπτες πρόσβαση στα σχετικά έγγραφα και δεδομένα.6. Οι αρμόδιες αρχές της Κοινότητας δεν προβαίνουν στις ενέργειες που περιγράφονται στο


text: άρθρο 5 παράγραφος 2 για αποστολές προϊόντων ξυλείας που προέρχονται από είδη που παρατίθενται στα παραρτήματα της σύμβασης διεθνούς εμπορίας ειδών της άγριας πανίδας και χλωρίδας που απειλούνται με εξαφάνιση (CITES), καθώς αυτά καλύπτονται από τις διατάξεις περί επαλήθευσης που προβλέπονται στον κανονισμό (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους [7]. Το σύστημα αδειών FLEGT παρέχει παρόλα αυτά διαβεβαίωση της νόμιμης υλοτόμησης των εν λόγω προϊόντων.Άρθρο 6Άδειες FLEGT1. Οι άδειες FLEGT εκδίδονται από την αρχή αδειοδότησης ως μέσο πιστοποίησης της νομιμότητας της παραγωγής προϊόντων ξυλείας.2. Η άδεια FLEGT καταρτίζεται και συμπληρώνεται στην αγγλική γλώσσα.3. Τα μέρη δύνανται, κατόπιν συμφωνίας, να θεσπίζουν ηλεκτρονικά συστήματα για την έκδοση, τη διαβίβαση και την παραλαβή αδειών FLEGT.4. Η διαδικασία έκδοσης αδειών FLEGT και οι τεχνικές προδιαγραφές περιγράφονται στο παράρτημα IV.Άρθρο 7Ορισμός της νόμιμα παραχθείσας ξυλείαςΓια τους σκοπούς της παρούσας συμφωνίας, ο ορισμός της "νόμιμα παραχθείσας ξυλείας" εκτίθεται στο παράρτημα II. Ο ορισμός αναφέρει την εθνική νομοθεσία της Γκάνας και τη νομοθεσία της Γκάνας σε επίπεδο κατώτερο του εθνικού που πρέπει να τηρείται προκειμένου τα προϊόντα ξυλείας να καλύπτονται από άδειες FLEGT. Παραθέτει επίσης την τεκμηρίωση, συμπεριλαμβανομένων κριτηρίων και δεικτών, η οποία αποδεικνύει τη συμμόρφωση προς την εν λόγω νομοθεσία.Άρθρο 8Επαλήθευση νόμιμα παραχθείσας ξυλείας1. Η Γκάνα εφαρμόζει ένα ή περισσότερα συστήματα ώστε να επαληθεύει ότι τα προϊόντα ξυλείας που προορίζονται για αποστολή παρήχθηκαν νόμιμα και ότι μόνον αποστολές που επαληθεύθηκαν ως νόμιμα παραχθείσες εξάγονται στην Κοινότητα. Το σύστημα επαλήθευσης θα πρέπει να περιλαμβάνει ελέγχους συμμόρφωσης ώστε να διασφαλίζεται ότι τα προϊόντα ξυλείας που προορίζονται για εξαγωγή στην Κοινότητα παρήχθηκαν νόμιμα και ότι δεν εκδίδονται άδειες FLEGT για αποστολές ξυλείας που δεν παρήχθηκαν νόμιμα ή που προέρχονται από άγνωστες πηγές. Το σύστημα περιλαμβάνει επίσης διαδικασίες ώστε να διασφαλίζεται ότι η ξυλεία παράνομης ή άγνωστης προέλευσης δεν εισέρχεται στην αλυσίδα εφοδιασμού.2. Το σύστημα επαλήθευσης της νόμιμης παραγωγής αποστολών προϊόντων ξυλείας περιγράφεται στο παράρτημα V.Άρθρο 9Διαβουλεύσεις σχετικά με την εγκυρότητα των αδειών1. Εάν ανακύψουν αμφιβολίες σχετικά με την εγκυρότητα οποιασδήποτε άδειας, η οικεία αρμόδια αρχή δύναται να ζητεί πρόσθετες πληροφορίες και περαιτέρω διευκρινίσεις από την αρχή αδειοδότησης. Εάν η αρμόδια αρχή δεν λάβει απάντηση εντός 21 ημερολογιακών ημερών, η αρμόδια αρχή ενεργεί σύμφωνα με την ισχύουσα εθνική νομοθεσία και δεν δέχεται την άδεια. Εάν, μετά την παροχή πρόσθετων πληροφοριών και την περαιτέρω έρευνα, διαπιστωθεί ότι οι πληροφορίες που αναφέρονται στην άδεια δεν αντιστοιχούν στην αποστολή, η αρμόδια αρχή ενεργεί σύμφωνα με την ισχύουσα εθνική νομοθεσία και δεν δέχεται την άδεια.2. Εάν ανακύψουν επίμονες διαφωνίες ή δυσκολίες στις διαβουλεύσεις σχετικά με άδειες FLEGT, το θέμα μπορεί να παραπεμφθεί στον κοινό μηχανισμό παρακολούθησης και ελέγχου.Άρθρο 10Ανεξάρτητη παρακολούθηση1. Η Γκάνα προσλαμβάνει έναν ανεξάρτητο επόπτη, κατόπιν διαβούλευσης με την Κοινότητα, για τους σκοπούς των αρμοδιοτήτων που παρατίθενται στο παράρτημα VI.2. Ο ανεξάρτητος επόπτης είναι μια οντότητα, η οποία δεν ευρίσκεται σε σύγκρουση συμφερόντων απορρέουσα από οιαδήποτε οργανωσιακή ή εμπορική σχέση με την Κοινότητα, ή με τις ρυθμιστικές αρχές του δασικού τομέα της Γκάνας, την αρχή

type: contracts

jurisdiction: EU


text: αδειοδότησής της, οιοδήποτε φορέα επιφορτισμένο από την αρχή αδειοδότησης με την επαλήθευση της νόμιμης παραγωγής ξυλείας ή οιουσδήποτε εμπορικούς φορείς εκμετάλλευσης στον δασικό τομέα.3. Ο ανεξάρτητος επόπτης λειτουργεί σύμφωνα με τεκμηριωμένη δομή διαχείρισης και με δημοσιευμένες πολιτικές και διαδικασίες, οι οποίες ανταποκρίνονται στις βέλτιστες διεθνώς αποδεκτές πρακτικές που καθορίζονται από τα πρότυπα ISO 17021 (απαιτήσεις για φορείς επιθεώρησης και πιστοποίησης συστημάτων διαχείρισης) και ISO 19011 (κατευθυντήριες οδηγίες για επιθεώρηση συστημάτων διαχείρισης της ποιότητας ή/και συστημάτων περιβαλλοντικής διαχείρισης) ή άλλα ισοδύναμα πρότυπα.4. Ο ανεξάρτητος επόπτης παραπέμπει τις καταγγελίες που προκύπτουν από το έργο του στον κοινό μηχανισμό παρακολούθησης και ελέγχου.5. Ο ανεξάρτητος επόπτης εκπονεί τακτικά αναλυτικές και συνοπτικές εκθέσεις, όπως περιγράφεται στο παράρτημα VI.6. Τα μέρη διευκολύνουν το έργο του ανεξάρτητου επόπτη, μεταξύ άλλων, διασφαλίζοντας ότι ο επόπτης έχει πρόσβαση σε πληροφορίες όπως απαιτείται στις επικράτειες αμφοτέρων των μερών για την εκτέλεση των αρμοδιοτήτων του. Ωστόσο, τα μέρη δύνανται, σύμφωνα με την εθνική νομοθεσία τους για την προστασία των δεδομένων, να παρακρατούν οιαδήποτε πληροφορία την οποία δεν επιτρέπεται να γνωστοποιήσουν.Άρθρο 11ΠαρατυπίεςΤα μέρη ενημερώνονται εκατέρωθεν σε περίπτωση που έχουν υπόνοιες ή ανευρίσκουν στοιχεία για οιαδήποτε καταστρατήγηση ή παρατυπία στο σύστημα αδειών FLEGT, μεταξύ άλλων σε σχέση με τα ακόλουθα:α) την καταστρατήγηση του εμπορίου, μεταξύ άλλων ανακατευθύνοντας το εμπόριο από τη Γκάνα στην Κοινότητα μέσω τρίτης χώρας, εάν υπάρχει λόγος να πιστεύεται ότι τούτο γίνεται με πρόθεση την αποφυγή έκδοσης άδειας· ήβ) την έκδοση αδειών FLEGT σε προϊόντα ξυλείας τα οποία περιλαμβάνουν εισαγωγές από ύποπτες πηγές τρίτων χωρών· ήγ) την απάτη όσον αφορά την απόκτηση ή τη χρήση αδειών FLEGT.Άρθρο 12Ημερομηνία θέσης σε λειτουργία του συστήματος αδειών FLEGT1. Αμφότερα τα μέρη απευθύνουν εκατέρωθεν κοινοποιήσεις μέσω του κοινού μηχανισμού παρακολούθησης και ελέγχου όταν θεωρούν ότι ολοκλήρωσαν τις αναγκαίες προετοιμασίες ώστε το σύστημα αδειών FLEGT να καταστεί πλήρως λειτουργικό.2. Τα μέρη παραγγέλλουν, μέσω του κοινού μηχανισμού παρακολούθησης και ελέγχου, ανεξάρτητη αξιολόγηση του συστήματος χρησιμοποιώντας τα κριτήρια που παρατίθενται στο παράρτημα VII. Η αξιολόγηση εξακριβώνει ότι η διασφάλιση νομιμότητας στην οποία βασίζεται το σύστημα αδειών FLEGT, όπως περιγράφεται στο παράρτημα V, επιτελεί κατάλληλα τις λειτουργίες της και ότι θεσπίσθηκαν στην Κοινότητα τα συστήματα για την παραλαβή, την επαλήθευση και την αποδοχή αδειών FLEGT, όπως προβλέπεται στο άρθρο 5 και στο παράρτημα III.3. Βάσει των συστάσεων του κοινού μηχανισμού παρακολούθησης και ελέγχου, τα δύο μέρη συμφωνούν στην ημερομηνία από την οποία θα πρέπει να αρχίσει η πλήρης λειτουργία του συστήματος αδειών FLEGT.4. Αμφότερα τα μέρη εξετάζουν τη σύσταση και κοινοποιούν εγγράφως εκατέρωθεν τη συμφωνία τους με την εν λόγω σύσταση.ΓΕΝΙΚΕΣ ΔΙΑΤΑΞΕΙΣΆρθρο 13Εφαρμογή του συστήματος αδειών FLEGT σε προϊόντα ξυλείας που δεν εξάγονται στην Κοινότητα1. Η Γκάνα καταβάλλει προσπάθειες για την επαλήθευση της νομιμότητας της ξυλείας που πωλείται στις εγχώριες αγορές και της εισαγόμενης ξυλείας, χρησιμοποιώντας, ει δυνατόν, τα συστήματα που αναπτύσσονται για την εφαρμογή της παρούσας συμφωνίας.2. Για την υποστήριξη των προσπαθειών αυτών, η Κοινότητα ενθαρρύνει, οσάκις ενδείκνυται, και στο πλαίσιο διαλόγου με τους ενδιαφερομένους, τη χρήση των συστημάτων που αναπτύσσονται για την εφαρμογή της παρούσας συμφωνίας.Άρθρο 14Χρονοδιάγραμμα εφαρμογής της συμφωνίας1. Τα μέρη συμφωνούν στο χρονοδιάγραμμα εφαρμογής


text: που παρατίθεται στο παράρτημα VIII.2. Τα μέρη αξιολογούν, μέσω του κοινού μηχανισμού παρακολούθησης και ελέγχου, την πρόοδο που επιτυγχάνεται στην εφαρμογή διά παραπομπής στο χρονοδιάγραμμα που παρατίθεται στο παράρτημα VIII.Άρθρο 15Υποστηρικτικά μέτρα1. Τα μέρη συμφωνούν ότι, προκειμένου να αντιμετωπίσουν τα βαθύτερα αίτια και τους παράγοντες της παράνομης υλοτομίας, απαιτούνται συμπληρωματικά μέτρα για την ενίσχυση της διακυβέρνησης στον τομέα και εντός του νομικού πλαισίου του. Ειδικότερα, όσον αφορά την αντιμετώπιση των προκλήσεων της αυξανόμενης εγχώριας ζήτησης και την αναγκαιότητα ανανέωσης του εξοπλισμού της βιομηχανίας ώστε να παραμείνει ανταγωνιστική, η Γκάνα καταβάλλει προσπάθειες για τη λήψη των μέτρων που περιγράφονται στα παραρτήματα IX και II.2. Τα μέρη προσδιόρισαν τους τομείς που αναφέρονται στο παράρτημα IX ως τομείς στους οποίους υπάρχει ανάγκη τεχνικών και οικονομικών πόρων για την εφαρμογή της παρούσας συμφωνίας.3. Η παροχή των εν λόγω πόρων υπόκειται στις διαδικασίες που διέπουν την κοινοτική βοήθεια, όπως προβλέπεται στη συμφωνία της Κοτονού, και στις συμφωνίες που διέπουν τη διμερή βοήθεια των κρατών μελών της ΕΕ προς τη Γκάνα.4. Τα μέρη διασφαλίζουν ότι οι δραστηριότητες που υλοποιούνται στο πλαίσιο της παρούσας συμφωνίας συντονίζονται με υφιστάμενα και μελλοντικά συναφή αναπτυξιακά προγράμματα και πρωτοβουλίες.Άρθρο 16Εμπλοκή των ενδιαφερομένων στην εφαρμογή της παρούσας συμφωνίας1. Οσάκις είναι εφικτό, η Γκάνα καταβάλλει προσπάθειες ενθάρρυνσης της διαβούλευσης με τους ενδιαφερομένους για την εφαρμογή της παρούσας συμφωνίας.2. Σύμφωνα με την αρχή της συμμετοχικής διαχείρισης και της προστασίας των δασικών πόρων και των πόρων άγριας ζωής, η Γκάνα προωθεί κατάλληλες στρατηγικές, όρους και προγράμματα κατόπιν διαβούλευσης με τους σχετικούς ενδιαφερομένους για την εφαρμογή της παρούσας συμφωνίας.3. Η Κοινότητα πραγματοποιεί τακτικές διαβουλεύσεις με τους ενδιαφερομένους σχετικά με την εφαρμογή της παρούσας συμφωνίας, λαμβάνοντας υπόψη τις υποχρεώσεις της που απορρέουν από τη σύμβαση του Aarhus του 1998 για την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα.Άρθρο 17Κοινωνικές εγγυήσεις1. Για την ελαχιστοποίηση των ενδεχόμενων δυσμενών συνεπειών, τα μέρη συμφωνούν να αναπτύξουν καλύτερη κατανόηση των μέσων διαβίωσης των δυνητικά επηρεαζόμενων αυτοχθόνων και τοπικών κοινοτήτων καθώς και του κλάδου της ξυλείας, συμπεριλαμβανομένων των ασχολουμένων με την παράνομη υλοτομία.2. Τα μέρη παρακολουθούν τον αντίκτυπο της παρούσας συμφωνίας στις κοινότητες και σε άλλους παράγοντες που προσδιορίζονται στην παράγραφο 1, λαμβάνοντας ταυτόχρονα εύλογα μέτρα για τον μετριασμό τυχόν δυσμενών συνεπειών. Τα μέρη δύνανται να συμφωνήσουν σε πρόσθετα μέτρα για την αντιμετώπιση δυσμενών συνεπειών.Άρθρο 18Κίνητρα αγοράςΛαμβάνοντας υπόψη τις διεθνείς υποχρεώσεις της, η Κοινότητα καταβάλλει προσπάθειες για την προώθηση ευνοϊκής πρόσβασης στην αγορά της των προϊόντων ξυλείας που καλύπτονται από την παρούσα συμφωνία. Οι εν λόγω προσπάθειες περιλαμβάνουν:α) την ενθάρρυνση δημόσιων και ιδιωτικών πολιτικών προμηθειών που αναγνωρίζουν τις προσπάθειες για την εξασφάλιση της προσφοράς νόμιμα υλοτομημένων δασικών προϊόντων καιβ) την προώθηση προϊόντων με άδεια FLEGT στην ευρωπαϊκή αγορά ξυλείας.Άρθρο 19Κοινός μηχανισμός παρακολούθησης και ελέγχου1. Τα μέρη θεσπίζουν κοινό μηχανισμό για τη διευκόλυνση της παρακολούθησης και του ελέγχου της παρούσας συμφωνίας, ο οποίος αναφέρεται στην παρούσα συμφωνία ως "κοινός μηχανισμός παρακολούθησης και ελέγχου" ("ΚΜΠΕ"). Ο ΚΜΠΕ περιλαμβάνει περιοδικές αποστολές που αναλαμβάνονται από κοινού από τα μέρη.2. Κάθε μέρος ορίζει τους εκπροσώπους του. Η


text: σύνθεση του ΚΜΠΕ σέβεται τις αρχές της ισότητας και της ισοτιμίας.3. Ο ΚΜΠΕ εξετάζει κάθε θέμα που σχετίζεται με την αποτελεσματική εφαρμογή της παρούσας συμφωνίας μέσω διαλόγου και ανταλλαγής πληροφοριών μεταξύ των συμβαλλόμενων μερών. Ειδικότερα, ο ΚΜΠΕ:α) συνιστά την ημερομηνία κατά την οποία το σύστημα αδειών FLEGT πρέπει να είναι πλήρως λειτουργικό·β) εξετάζει τις εκθέσεις που εκπονούνται από τον ανεξάρτητο επόπτη και κάθε καταγγελία σχετικά με τη λειτουργία του συστήματος αδειών FLEGT στην επικράτεια οιουδήποτε εκ των μερών·γ) παρακολουθεί, οσάκις ενδείκνυται, τις ενέργειες που αναλαμβάνονται για την αντιμετώπιση των προβλημάτων που εντοπίζονται από τον ανεξάρτητο επόπτη·δ) αξιολογεί τον κοινωνικό, οικονομικό και περιβαλλοντικό αντίκτυπο της παρούσας συμφωνίας, σύμφωνα με τις σχετικές ορθές πρακτικές και τα κριτήρια που συμφωνούνται από τα μέρη, και εξετάζει τυχόν ζητήματα που ανακύπτουν ως αποτέλεσμα της εν λόγω αξιολόγησης·ε) εξετάζει θέματα που προβληματίζουν και που εγείρονται από εκάτερο των μερών και επιχειρεί να επιλύσει οποιαδήποτε σύγκρουση η οποία ενδέχεται να ανακύψει, στον βαθμό που είναι δυνατόν·στ) διατυπώνει κατάλληλες συστάσεις σχετικά με τις ανάγκες ανάπτυξης ικανοτήτων για την επιτυχημένη εφαρμογή της συμφωνίας·ζ) εξετάζει τις εξελίξεις στις πολιτικές δημόσιων συμβάσεων·η) παρακολουθεί και υποβάλλει εκθέσεις σχετικά με την κατάσταση της αγοράς σε τακτά χρονικά διαστήματα, αναθέτοντας την εκπόνηση μελετών, όπως απαιτείται, και συστήνοντας τη λήψη μέτρων βάσει των εκθέσεων πληροφοριών για την αγορά·θ) εξετάζει και εγκρίνει τις ετήσιες εκθέσεις για την πρόοδο της εφαρμογής καιι) εκδίδει τακτικά δημόσια διαθέσιμες συνοπτικές εκθέσεις βασισμένες στα πορίσματα του ανεξάρτητου επόπτη, όπως αναφέρεται λεπτομερώς στο παράρτημα VI.4. Ο ΚΜΠΕ:α) συνεδριάζει τουλάχιστον άπαξ ετησίως σε ημερομηνία που συμφωνείται από τα μέρη·β) καταρτίζει από κοινού ημερήσια διάταξη και όρους εντολής για τις κοινές δράσεις·γ) θεσπίζει τον εσωτερικό κανονισμό του·δ) προβλέπει ότι η προεδρία των συνεδριάσεών του ασκείται είτε εναλλακτικά από εκπροσώπους κάθε μέρους είτε βάσει ρύθμισης συμπροεδρίας· καιε) εάν είναι αναγκαίο, συγκροτεί ομάδες εργασίας ή άλλα επικουρικά όργανα για τομείς εργασίας που απαιτούν ειδική εμπειρογνωμοσύνη.Άρθρο 20Υποβολή εκθέσεων και δημόσια γνωστοποίηση1. Τα μέρη διασφαλίζουν τη μέγιστη δυνατή διαφάνεια των εργασιών του ΚΜΠΕ καθώς και ότι οι εκθέσεις και τα υπομνήματα που προκύπτουν από αποστολές εκπονούνται από κοινού, διανέμονται στα μέρη και δημοσιοποιούνται.2. Ο ΚΜΠΕ πραγματοποιεί τακτικές κοινές αποστολές για την εξέταση της αποτελεσματικότητας της συμφωνίας καθώς και του αντικτύπου της βάσει των διαθέσιμων πληροφοριών. Καταγράφει τις προσπάθειες της Γκάνας στον τομέα της διαφάνειας, μεταξύ άλλων, δημοσιοποιώντας πληροφορίες σχετικά με τα δικαιώματα υλοτόμησης, τις περιοχές που έχουν ορισθεί για υλοτόμηση, τα χρονοδιαγράμματα υλοτόμησης, τα τέλη δικαιωμάτων ξυλείας και τις πληρωμές που σχετίζονται με την υλοτόμηση, καθώς και πληροφορίες σχετικά με συμφωνίες κοινωνικής ευθύνης και αποζημιώσεις για ζημίες στις καλλιέργειες.3. Βάσει των πληροφοριών που παρέχουν τα μέρη, ο ΚΜΠΕ δημοσιοποιεί ετήσια έκθεση. Η έκθεση θα πρέπει να περιλαμβάνει, μεταξύ άλλων, λεπτομέρειες σχετικά με τα εξής:α) τις ποσότητες προϊόντων ξυλείας που εξήχθηκαν στην Κοινότητα στο πλαίσιο του συστήματος αδειών FLEGT, σύμφωνα με τις σχετικές κλάσεις ΕΣ·β) τον αριθμό των αδειών FLEGT που εκδόθηκαν από τη Γκάνα·γ) την πρόοδο όσον αφορά την επίτευξη των στόχων και των δράσεων της παρούσας συμφωνίας που βασίζονται σε δεσμευτικό χρονοδιάγραμμα καθώς και θέματα που σχετίζονται


text: με την εφαρμογή της παρούσας συμφωνίας·δ) τα μέτρα για την πρόληψη της εξαγωγής σε μη κοινοτικές αγορές ή της εμπορίας στην εγχώρια αγορά των παράνομα παραχθέντων προϊόντων ξυλείας·ε) τα ληφθέντα μέτρα για την πρόληψη των εισαγωγών παράνομα παραχθέντων προϊόντων ξυλείας και τη διατήρηση της ακεραιότητας του συστήματος αδειών FLEGΤ·στ) τις ποσότητες των προϊόντων ξυλείας που εισήχθηκαν στην Κοινότητα στο πλαίσιο του συστήματος αδειών FLEGT, σύμφωνα με τις σχετικές κλάσεις ΕΣ και με το κράτος μέλος της ΕΕ στο οποίο έλαβε χώρα η εισαγωγή στην Κοινότητα·ζ) τον αριθμό των αδειών FLEGT που παραλήφθηκαν από την Κοινότητα·η) τον αριθμό των περιπτώσεων και των σχετικών ποσοτήτων προϊόντων ξυλείας, εάν έτυχε εφαρμογής το άρθρο 9 παράγραφος 1.Άρθρο 21Ανακοίνωση σχετικά με την εφαρμογή της συμφωνίας1. Οι εκπρόσωποι των μερών που είναι υπεύθυνοι για τις επίσημες ανακοινώσεις όσον αφορά την εφαρμογή της παρούσας συμφωνίας είναι οι ακόλουθοι:Για τη Γκάνα: | Για την Κοινότητα: |Υπουργός Γαιών, Δασών και Ορυχείων | Επικεφαλής αντιπροσωπείας της ΕΚ στη Γκάνα |2. Τα μέρη ανακοινώνουν εκατέρωθεν εγκαίρως τις αναγκαίες πληροφορίες για την εφαρμογή της παρούσας συμφωνίας.Άρθρο 22Εμπιστευτικές πληροφορίες1. Κάθε μέρος συμφωνεί να διατηρεί, στον βαθμό που απαιτείται από τη νομοθεσία του, την εμπιστευτικότητα των εμπιστευτικών πληροφοριών που ανταλλάσσονται στο πλαίσιο της παρούσας σύμβασης. Κανένα από τα μέρη δεν γνωστοποιεί στο κοινό, ούτε επιτρέπει στις αρχές του να γνωστοποιήσουν, πληροφορίες που ανταλλάσσονται στο πλαίσιο της παρούσας σύμβασης και συνιστούν εμπορικά μυστικά ή εμπιστευτικές εμπορικές πληροφορίες.2. Με την επιφύλαξη του άρθρου 1, οι ακόλουθες πληροφορίες δεν θεωρούνται εμπιστευτικές:α) ο αριθμός και ο τύπος αδειών FLEGT που εκδίδει η Γκάνα και παραλαμβάνει η Κοινότητα και ο όγκος των προϊόντων ξυλείας που εξάγει η Γκάνα και παραλαμβάνει η Κοινότητα στο πλαίσιο των εν λόγω αδειών·β) η επωνυμία και η διεύθυνση του κατόχου της άδειας και του εισαγωγέα.Άρθρο 23Εδαφική εφαρμογήΗ παρούσα συμφωνία εφαρμόζεται στο έδαφος στο οποίο εφαρμόζεται η συνθήκη για την ίδρυση της Κοινότητας υπό τους όρους που προβλέπονται στην εν λόγω συνθήκη και στο έδαφος της Γκάνας.Άρθρο 24Επίλυση διαφορών1. Τα μέρη επιδιώκουν να επιλύουν ταχέως οιαδήποτε διαφορά σχετίζεται με την εφαρμογή ή την ερμηνεία της παρούσας συμφωνίας μέσω διαβουλεύσεων.2. Εάν μια διαφορά δεν επιλυθεί μέσω διαπραγματεύσεων εντός δύο μηνών από την ημερομηνία της αρχικής αίτησης διαβουλεύσεων, κάθε μέρος δύναται να παραπέμπει τη διαφορά στον κοινό μηχανισμό παρακολούθησης και ελέγχου, ο οποίος προσπαθεί να επιλύσει τη διαφορά. Στον ΚΜΠΕ παρέχονται όλες οι σχετικές πληροφορίες για την εξέταση της κατάστασης σε βάθος με στόχο την εξεύρεση αποδεκτής λύσης. Για τον σκοπό αυτό, ο ΚΜΠΕ εξετάζει όλες τις δυνατότητες για τη διατήρηση της ορθής λειτουργίας της παρούσας συμφωνίας.3. Στην περίπτωση που ο ΚΜΠΕ δεν είναι σε θέση να επιλύσει τη διαφορά εντός δύο μηνών, τα μέρη δύνανται να επιδιώκουν από κοινού τις καλές υπηρεσίες ή να ζητούν τη διαμεσολάβηση τρίτου.4. Στην περίπτωση που δεν είναι εφικτή η επίλυση της διαφοράς σύμφωνα με την παράγραφο 3, οιοδήποτε μέρος δύναται να κοινοποιήσει στο άλλο τον διορισμό διαιτητή· το άλλο μέρος διορίζει δεύτερο διαιτητή εντός 30 ημερολογιακών ημερών από τον διορισμό του πρώτου διαιτητή. Τα μέρη διορίζουν από κοινού έναν τρίτο


text: διαιτητή εντός δύο μηνών από τον διορισμό του δεύτερου διαιτητή.5. Οι αποφάσεις των διαιτητών λαμβάνονται με πλειοψηφία εντός έξι μηνών από τον διορισμό του τρίτου διαιτητή.6. Η διαιτητική απόφαση είναι δεσμευτική για τα μέρη και είναι ανέκκλητη.7. Ο ΚΜΠΕ θεσπίζει τις διαδικασίες εργασιών της διαιτησίας.Άρθρο 25Αναστολή1. Οιοδήποτε από τα μέρη δύναται να αναστέλλει την εφαρμογή της παρούσας συμφωνίας. Η απόφαση περί αναστολής και οι λόγοι της απόφασης κοινοποιούνται στο άλλο μέρος εγγράφως.2. Οι όροι της παρούσας συμφωνίας παύουν να εφαρμόζονται 30 ημερολογιακές ημέρες μετά την εν λόγω κοινοποίηση.3. Η εφαρμογή της παρούσας συμφωνίας επαναλαμβάνεται 30 ημερολογιακές ημέρες μετά την ειδοποίηση από το μέρος που ανέστειλε την εφαρμογή της προς το άλλο μέρος ότι οι λόγοι της αναστολής δεν ισχύουν πλέον.Άρθρο 26Τροποποιήσεις1. Οιοδήποτε από τα μέρη επιθυμεί να τροποποιήσει την παρούσα συμφωνία υποβάλλει σχετική πρόταση τουλάχιστον τρεις μήνες πριν από την επόμενη συνεδρίαση του ΚΜΠΕ. Ο ΚΜΠΕ συζητά την πρόταση και, εάν επιτευχθεί συμφωνία, διατυπώνει σύσταση. Κάθε μέρος εξετάζει τη σύσταση και, εφόσον συμφωνεί, την εγκρίνει σύμφωνα με τις κατ’ ιδίαν διαδικασίες του.2. Κάθε τροποποίηση που εγκρίνεται με τον τρόπο αυτό από αμφότερα τα μέρη αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα μέρη έχουν κοινοποιήσει αμοιβαία την ολοκλήρωση των αναγκαίων για τον σκοπό αυτό διαδικασιών.3. Ο ΚΜΠΕ δύναται να εγκρίνει τροποποιήσεις των παραρτημάτων της παρούσας συμφωνίας.4. Η κοινοποίηση τυχόν τροποποίησης αποστέλλεται στους κοινούς θεματοφύλακες της παρούσας συμφωνίας.Άρθρο 27Διάρκεια και παράτασηΗ παρούσα συμφωνία παραμένει σε ισχύ για διάστημα δέκα ετών και παρατείνεται για διαδοχικές περιόδους πέντε ετών, εκτός εάν ένα μέρος αρνηθεί την παράταση ειδοποιώντας το άλλο μέρος εγγράφως τουλάχιστον ένα έτος πριν από τη λήξη της παρούσας συμφωνίας.Άρθρο 28ΚαταγγελίαΠαρά το άρθρο 27, οιοδήποτε μέρος δύναται να καταγγείλει την παρούσα συμφωνία ειδοποιώντας το άλλο μέρος. Η παρούσα συμφωνία παύει να εφαρμόζεται δώδεκα μήνες μετά την ημερομηνία της εν λόγω ειδοποίησης.Άρθρο 29ΠαραρτήματαΤα παραρτήματα της παρούσας συμφωνίας αποτελούν αναπόσπαστο μέρος αυτής.Άρθρο 30Αυθεντικά κείμεναΗ παρούσα συμφωνία συντάσσεται εις διπλούν στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά. Σε περίπτωση αποκλίσεων, το αγγλικό κείμενο υπερισχύει των υπόλοιπων γλωσσικών εκδόσεων.Άρθρο 31Έναρξη ισχύος1. Η παρούσα συμφωνία αρχίζει να ισχύει την πρώτη ημέρα του μήνα που έπεται της ημερομηνίας κατά την οποία τα μέρη κοινοποιούν αμοιβαίως και εγγράφως την ολοκλήρωση των αναγκαίων για τον σκοπό αυτό διαδικασιών.2. Αποστέλλεται κοινοποίηση στον Γενικό Γραμματέα του Συμβουλίου της Ευρωπαϊκής Ένωσης και στο υπουργείο Εξωτερικών της Γκάνας, οι οποίοι είναι οι κοινοί θεματοφύλακες της παρούσας συμφωνίας.Съставено в Брюксел на двадесети ноември две хиляди и девета годинаHecho en Bruselas, el veinte de noviembre de dos mil nueve.V Bruselu dne dvacátého listopadu dva tisíce devět.Udfærdiget i Bruxelles den tyvende november to tusind og ni.Geschehen zu Brüssel am zwanzigsten November zweitausendneun.Kahe tuhande üheksanda aasta novembrikuu kahekümnendal päeval Brüsselis.'Εγινε στις Βρυξέλλες, στις είκοσι Νοεμβρίου δύο χιλιάδες εννιά.Done at Brussels on the twentieth day of November in the year two thousand and nine.Fait à Bruxelles,


text: le vingt novembre deux mille neuf.Fatto a Bruxelles, addì venti novembre duemilanove.Briselē, divi tūkstoši devītā gada divdesmitajā novembrī.Priimta du tūkstančiai devintų metų lapkričio dvidešimtą dieną BriuselyjeKelt Brüsszelben, a kétezer-kilencedik év november havának huszadik napján.Magħmul fi Brussell, fl- għoxrin jum ta’ Novembru tas-sena elfejn u disgħa.Gedaan te Brussel, de twintigste november tweeduizend negen.Sporządzono w Brukseli dnia dwudziestego listopada roku dwa tysiące dziewiątego.Feito em Bruxelas, em vinte de Novembro de dois mil e nove.Încheiat la Bruxelles, la douăzeci noiembrie două mii nouă.V Bruseli dňa dvadsiateho novembra dvetisícdeväť.V Bruslju, dne dvajsetega novembra leta dva tisoč devet.Tehty Brysselissä kahdentenakymmenentenä päivänä marraskuuta vuonna kaksituhattayhdeksän.Som skedde i Bryssel den tjugonde november tjugohundranio.За Европейската общностPor la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduAz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaPentru Comunitatea EuropeanăZa Európske spoločenstvoZa Evropsko skupnostEuroopan yhteisön puolestaFör Europeiska gemenskapen+++++ TIFF +++++За Република ГанаPor la República de GhanaZa Ghanskou republikuFor Republikken GhanaFür die Republik GhanaGhana Vabariigi nimelΓια τη Δημοκρατίας της ΓκάναςFor the Republic of GhanaPour la République du GhanaPer la Repubblica del GhanaGanas Republikas vārdāGanos Respublikos varduA Ghánai Köztársaság részérőlGħar-Repubblika tal-GanaVoor de Republiek GhanaW imieniu Republiki GhanyPela República do GanaPentru Republica GhanaZa Ghanskú republikuZa Republiko GanoGhanaa tasavallan puolestaFör Republiken Ghanas vägnar+++++ TIFF +++++[1] ΕΕ L 317 της 15.12.2000, σ. 3.[2] A/RES 62/98 της 31ης Ιανουαρίου 2008.[3] Πολιτική της Γκάνας για τα δάση και την άγρια φύση του 1994.[4] ΕΕ L 347 της 30.12.2005, σ. 1.[5] ΕΕ L 302 της 19.10.19922, σ. 1.[6] ΕΕ L 253 της 11.10.1993, σ. 1.[7] ΕΕ L 61 της 3.3.1997, σ. 1.--------------------------------------------------ΚΑΤΑΛΟΓΟΣ ΠΑΡΑΡΤΗΜΑΤΩΝΠαράρτημα I | ΙΑ Προϊόντα που καλύπτονται από το σύστημα αδειών FLEGT ΙΒ Προϊόντα που δεν καλύπτονται από το σύστημα αδειών FLEGT |Παράρτημα II | Νομοθεσία που πρέπει να λαμβάνεται υπόψη για τον καθορισμό της νομιμότητας μιας αποστολής ξυλείας, τεκμηρίωση που αποδεικνύει τη συμμόρφωση, και δασική πολιτική και επιδίωξη νομοθετικής μεταρρύθμισης |Παράρτημα III | Κοινοτικές διαδικασίες εισαγωγής, συμπεριλαμβανομένης της επαλήθευσης αδειών |Παράρτημα IV | Προδιαγραφές αδειών FLEGT |Παράρτημα V | Σύστημα διασφάλισης νομιμότητας, συμπεριλαμβανομένης της διαδικασίας για την έκδοση αδειών FLEGT (σύστημα ιχνηλάτησης της ξυλείας, επαλήθευση, αδειοδότηση και ανεξάρτητη παρακολούθηση) |Παράρτημα VI | Όροι εντολής της ανεξάρτητης παρακολούθησης |Παράρτημα VII | Κριτήρια αξιολόγησης του συστήματος διασφάλισης της νομιμότητας |Παράρτημα VIII | Χρονοδιάγραμμα εφαρμογής της συμφωνίας. |Παράρτημα IX | Υποστηρικτικά μέτρα για την εφαρμογή της εθελοντικής συμφωνίας εταιρικής σχέσης |--------------------------------------------------ΠΑΡΑΡΤΗΜΑ ΙΠΑΡΑΡΤΗΜΑ ΙΑΕΝΑΡΜΟΝΙΣΜΕΝΟΙ ΚΩΔΙΚΟΙ ΕΜΠΟΡΕΥΜΑΤΩΝ ΓΙΑ ΤΗΝ ΞΥΛΕΙΑ ΚΑΙ ΤΑ ΠΡΟΪΟΝΤΑ ΞΥΛΕΙΑΣ ΠΟΥ ΥΠΑΓΟΝΤΑΙ ΣΤΗΝ ΕΘΕΛΟΝΤΙΚΗ ΣΥΜΦΩΝΙΑ ΕΤΑΙΡΙΚΗΣ ΣΧΕΣΗΣΚΩΔΙΚΟΙ ΕΣ | ΠΕΡΙΓΡΑΦΗ |440349 | Ξυλεία ακατέργαστη, έστω και ξεφλουδισμένη, που της έχει αφαιρεθεί ο σομφός ή ορθογωνισμένη (ακατέργαστο teak). |440610 440690 | Στρωτήρες και τραβέρσες σιδηροδρόμων. |440710 440725 440726 440727 440728 440729 440799 | Ξυλεία πριονισμένη ή πελεκημένη κατά μήκος, κομμένη εγκάρσια ή ξετυλιγμένη, έστω και πλανισμένη, λειασμένη με ελαφρόπετρα ή κολλημένη με δακτυλικό αρμό. |440810 440831 440839 440890 | Φύλλα για επικάλυψη και φύλλα πολύστρωτα αντικολλητά (κόντρα πλακέ) (ανεξάρτητα από το κατά πόσον είναι κομμένη εγκάρσια).


text: |440921 440929 | Ξυλεία (στην οποία περιλαμβάνονται και οι σανίδες και τα πηχάκια για παρκέτα, μη συναρμολογημένα) με καθορισμένη μορφή (με εξοχές γλωσσίδια, αυλάκια, εντομές, πλαγιοτομές, αρμούς σε σχήμα V, γλυφές, στρογγυλεμένη ή παρόμοια) σε όλο το μήκος μιας ή περισσοτέρων από τις πλάγιες πλευρές ή επιφάνειες ή άκρα έστω και πλανισμένη, λειασμένη με ελαφρόπετρα ή κολλημένη με εγκάρσια συνένωση. |441210 441231 441232 441239 441294 441299 | Ξυλεία σε φύλλα πολύστρωτα αντικολλητά (κόντρα-πλακέ), ξυλεία σε φύλλα επικολλητά απλά και παρόμοια ξυλεία σε απανωτά φύλλα. |441810 441820 441850 441860 441871 441872 441879 441900 | Τεχνουργήματα ξυλουργικής και τεμάχια σκελετών για οικοδομές, στα οποία περιλαμβάνονται και οι κυψελώδεις πλάκες-διαφράγματα, οι πλάκες για παρκέτα και τα πέταυρα (shingles και shakes), από ξύλο. |442010 | Ξυλεία με ενσωματωμένες ψηφίδες και ξυλεία με κολλημένα διακοσμητικά στοιχεία. Μικρά κιβώτια, θήκες για τιμαλφή και θήκες για κοσμήματα ή χρυσαφικά και παρόμοια τεχνουργήματα, από ξύλο. Αγαλματάκια και άλλα είδη στολισμού, από ξύλο. Είδη επιπλώσεως, από ξύλο, που δεν υπάγονται στο κεφάλαιο 94. |940151 940159 | Καθίσματα (με εξαίρεση εκείνα της κλάσης 94.02. |ΠΑΡΑΡΤΗΜΑ ΙΒΕΝΑΡΜΟΝΙΣΜΕΝΟΙ ΚΩΔΙΚΟΙ ΕΜΠΟΡΕΥΜΑΤΩΝ ΓΙΑ ΤΗΝ ΞΥΛΕΙΑ ΤΗΣ ΟΠΟΙΑΣ Η ΕΞΑΓΩΓΗ ΔΕΝ ΕΠΙΤΡΕΠΕΤΑΙΚΩΔΙΚΟΊ ΕΣ | ΠΕΡΙΓΡΑΦΉ |440349 | Ξυλεία ακατέργαστη, έστω και ξεφλουδισμένη, που της έχει αφαιρεθεί ο σομφός ή ορθογωνισμένη (απαγορεύεται η εξαγωγή όλων των κορμών με εξαίρεση τους κορμούς teak). |--------------------------------------------------ΠΑΡΑΡΤΗΜΑ ΙΙΟΡΙΣΜΟΣ ΝΟΜΙΜΟΤΗΤΑΣ ΓΙΑ ΤΗΝ ΕΚΔΟΣΗ ΑΔΕΙΑΣ ΕΞΑΓΩΓΗΣ FLEGT KAI ΔΙΑΔΙΚΑΣΙΑ ΝΟΜΙΚΗΣ ΜΕΤΑΡΡΥΘΜΙΣΗΣ1. ΠροοίμιοΩς απαίτηση της εθελοντικής συμφωνίας εταιρικής σχέσης, η Γκάνα ανέπτυξε, μέσω διαβούλευσης με τους ενδιαφερομένους, ένα νομικό πρότυπο το οποίο θα αποτελέσει τη βάση για την εφαρμογή της παρούσας συμφωνίας. Το νομικό πρότυπο συνδέεται με το σύστημα διασφάλισης της νομιμότητας μέσω του πίνακα νομιμότητας. Στο παρόν έγγραφο παρουσιάζονται ο νομικός ορισμός, ο πίνακας νομιμότητας, σύνοψη των σχετικών νόμων και κανονισμών που διέπουν τον δασικό τομέα, και περιγράφονται οι διαδικασίες μέσω των οποίων η Γκάνα θα μεταρρυθμίσει και θα ενοποιήσει τη νομοθεσία στον δασικό τομέα.2. Σχολιασμένος νομικός ορισμόςΈνα προϊόν το οποίο περιέχει ξυλεία που προέρχεται από πηγές στη Γκάνα μπορεί να αποκτήσει άδεια για πώληση εντός της Γκάνας ή για εξαγωγή από τη Γκάνα:α) στις περιπτώσεις στις οποίες η πηγή και ο τίτλος κυριότητας είναι μια άδεια υλοτομίας:i) η ξυλεία προέρχεται από προβλεπόμενες πηγές [1] και ο εμπλεκόμενος ιδιώτης, η ομάδα ή οι ιδιοκτήτες έδωσαν τη συγκατάθεσή τους για την υλοτόμηση του πόρου [2]·ii) κατά τον χρόνο της υλοτομίας, ο υλοτόμος διέθετε έγκυρη σύμβαση χρησιμοποίησης ξυλείας, εκδοθείσα από τον Υπουργό Γαιών, Δασών και Ορυχείων και επικυρωθείσα από το Κοινοβούλιο, σε συνέχεια της προβλεπόμενης διαδικασίας διαγωνισμού [3]·iii) κατά τον χρόνο της υλοτομίας, ο υλοτόμος διέθετε έγκυρη άδεια διάσωσης ξυλείας, εκδοθείσα από τη δασική επιτροπή [4]· ήiv) ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο [5]·v) κατά τον χρόνο της υλοτομίας, χορηγήθηκε στον υλοτόμο αντικατάσταση [6] όσον αφορά δικαιώματα ξυλείας·β) στις περιπτώσεις στις οποίες η πηγή και ο τίτλος κυριότητας είναι μια βεβαίωση αγοράς:i) η βεβαίωση αγοράς εκδόθηκε δυνάμει δικαστικής διάταξης για την κατάσχεση της ξυλείας [7]·ii) η ξυλεία εγκαταλείφθηκε και πωλήθηκε από τη δασική επιτροπή


text: σύμφωνα με τις διαδικασίες που προβλέπονται από τον νόμο [8]·γ) η ξυλεία μεταφέρθηκε πάντοτε σύμφωνα με τα πρότυπα που προβλέπονται από τον νόμο [9]·δ) η ξυλεία αποτέλεσε αντικείμενο κατεργασίας σύμφωνα με τα πρότυπα που προβλέπονται από τον νόμο [10] καιε) όλοι οι πωλητές/εξαγωγείς διαθέτουν έγκυρη άδεια εμπορικής διάθεσης ξυλείας [11]·στ) κατά τον χρόνο της πώλησης ή της εξαγωγής, δεν οφείλονται στο κράτος δεδουλευμένα τέλη, μισθώματα ή φόροι, οι οποίοι προβλέπονται από τον νόμο [12]· καιζ) κατά τον χρόνο της πώλησης ή της εξαγωγής, ο υλοτόμος είχε συμμορφωθεί πλήρως με τις υποχρεώσεις του που απορρέουν από συμφωνίες κοινωνικής ευθύνης [13].3. Πίνακας νομιμότηταςΓια να καθορισθεί κατά πόσον η ξυλεία που προέρχεται από πηγές στη Γκάνα ανταποκρίνεται στο πρότυπο που θεσπίζεται στον ορισμό της "νόμιμης ξυλείας" που προαναφέρθηκε, εφαρμόζονται οι αρχές και τα κριτήρια που παρατίθενται στον πίνακα 1 κατωτέρω.Πίνακας 1: Αρχές και κριτήρια συμμόρφωσης προς το νομικό πρότυποΑΡΧΗ 1 | Πηγή της ξυλείας: Η ξυλεία προέρχεται από προβλεπόμενες πηγές και ο ενδιαφερόμενος ιδιώτης, η ομάδα ή οι ιδιοκτήτες έδωσαν την έγγραφη συγκατάθεσή τους για τη γη που υπόκειται σε παραχώρηση δικαιωμάτων ξυλείας. |ΚΡΙΤΗΡΙΟ 1.1 | Για τις συμβάσεις χρησιμοποίησης ξυλείας σε προστατευόμενες περιοχές, η εκπόνηση του σχεδίου διαχείρισης των δασών περιλαμβάνει στρατηγικό σχέδιο. Οριοθέτηση των συμβάσεων χρησιμοποίησης ξυλείας. Διενέργεια απογραφής πριν από την υλοτόμηση (σε προστατευόμενες περιοχές, εκτός προστατευόμενων περιοχών και σε φυτείες). Έγγραφη συγκατάθεση του ενδιαφερόμενου ιδιώτη, της ομάδας ή των ιδιοκτητών. |Καθοδηγητικές σημειώσεις σχετικά με τη συναφή νομοθεσία/κανονισμούς | LI. 1649 ΤΜΗΜΑ 1: Διαδικασία παραχώρησης δικαιωμάτων ξυλείας· Υποτμήμα 1- προσδιορισμός γαιών κατάλληλων για την παραχώρηση δικαιωμάτων ξυλείας. MoP Ενότητα Α – Στρατηγικός σχεδιασμός (προστατευόμενες δασικές περιοχές). MoP Ενότητα Β – Επιχειρησιακός σχεδιασμός (προστατευόμενες δασικές περιοχές)· φύλλο οδηγιών B2 μέθοδος επιχειρησιακού σχεδιασμού (οριοθέτηση σε προστατευόμενες περιοχές). MoP Ενότητα C – Παραγωγή ξυλείας σε προστατευόμενη δασική περιοχή. MoP Ενότητα F – Ελεγχόμενη παραγωγή ξυλείας εκτός προστατευόμενης περιοχής 2.1 ii) Προσδιορισμός περιοχών συμβάσεων χρησιμοποίησης ξυλείας και 3.7 (C) (οριοθέτηση σε μη προστατευόμενες περιοχές). F3.2 Διαδικασία διαβούλευσης (έγγραφη συγκατάθεση). Εγχειρίδιο διαδικασιών (MoP) [14] – Βιώσιμη παραγωγή ξυλείας σε προστατευόμενες περιοχές (ενότητα C)· Έρευνα αποθέματος και κατανομή απόδοσης (ενότητα D) και ελεγχόμενη παραγωγή ξυλείας εκτός προστατευόμενης περιοχής (ενότητα F). |ΑΡΧΗ 1 | Πηγή της ξυλείας: Η ξυλεία προέρχεται από προβλεπόμενες πηγές και ο ενδιαφερόμενος ιδιώτης, η ομάδα ή οι ιδιοκτήτες έδωσαν την έγγραφη συγκατάθεσή τους για τη γη που υπόκειται σε παραχώρηση δικαιωμάτων ξυλείας. |ΚΡΙΤΗΡΙΟ 1.2 | Έγγραφη συγκατάθεση του ιδιοκτήτη της γης, ιδιώτη ή ομάδας. |Καθοδηγητικές σημειώσεις σχετικά με τη συναφή νομοθεσία/κανονισμούς | Νόμος 547: νόμος για τη διαχείριση των πόρων ξυλείας παράγραφος 4 υποπαράγραφος 2 δ)· LI 1649: τμήμα 1 διαδικασία παραχώρησης δικαιωμάτων ξυλείας, υποτμήμα 1: επιτόπιος έλεγχος 2 δ)· υποτμήμα II Διαδικασία σε σχέση με γαίες άλλες εκτός δημόσιων γαιών και υφιστάμενων δασικών προστατευόμενων περιοχών. MoP ενότητα F (Ελεγχόμενη παραγωγή ξυλείας εκτός προστατευόμενων περιοχών) – F3.2 – Διαδικασία διαβούλευσης. MoP ενότητα F, F5.0: Οριστικοποίηση (εγκρίσεις). |ΑΡΧΗ 2 | Κατανομή δικαιωμάτων ξυλείας Ο υλοτόμος διαθέτει σύμβαση χρησιμοποίησης ξυλείας εκδοθείσα από τον υπουργό και επικυρωθείσα από το Κοινοβούλιο σε συνέχεια της προβλεπόμενης διαδικασίας διαγωνισμού


text: ή ο υλοτόμος διαθέτει άδεια διάσωσης ξυλείας εκδοθείσα από τη δασική επιτροπή (FS). |ΚΡΙΤΗΡΙΟ 2.1 | Συμβάσεις χρησιμοποίησης ξυλείας φυσικών δασών και φυτειών Προσόντα των υλοτόμων για την παραχώρηση συμβάσεων χρησιμοποίησης ξυλείας από την επιτροπή αξιολόγησης δικαιωμάτων ξυλείας (TREC). |Καθοδηγητικές σημειώσεις σχετικά με τη συναφή νομοθεσία/κανονισμούς | LI 1721: Μέρος II: Διαδικασία ανταγωνιστικής υποβολής προσφορών για την παραχώρηση δικαιωμάτων ξυλείας Q· LI 1649: Όροι και προϋποθέσεις των συμβάσεων χρησιμοποίησης ξυλείας (παράγραφος 14 νόμος 547: κύρωση από το Κοινοβούλιο (παράγραφος 9). |ΑΡΧΗ 2 | Κατανομή δικαιωμάτων ξυλείας Ο υλοτόμος διαθέτει σύμβαση χρησιμοποίησης ξυλείας εκδοθείσα από τον υπουργό και επικυρωθείσα από το Κοινοβούλιο σε συνέχεια της προβλεπόμενης διαδικασίας διαγωνισμού ή ο υλοτόμος διαθέτει άδεια διάσωσης ξυλείας εκδοθείσα από τη δασική επιτροπή. |ΚΡΙΤΗΡΙΟ 2.2 | Άδεια διάσωσης ξυλείας [15] Έκδοση άδειας διάσωσης ξυλείας. |Καθοδηγητικές σημειώσεις σχετικά με τη συναφή νομοθεσία/κανονισμούς | Κανονισμός σχετικά με τη διαδικασία διάσωσης ξυλείας (Νόμος 547 παράγραφος 18g)· διάσωση προϊόντων ξυλείας LI 1649 παράγραφος 38. |ΑΡΧΗ 2 | Κατανομή δικαιωμάτων ξυλείας Ο υλοτόμος διαθέτει σύμβαση χρησιμοποίησης ξυλείας εκδοθείσα από τον υπουργό και επικυρωθείσα από το Κοινοβούλιο σε συνέχεια της προβλεπόμενης διαδικασίας διαγωνισμού ή ο υλοτόμος διαθέτει άδεια διάσωσης ξυλείας εκδοθείσα από τη δασική επιτροπή. |ΚΡΙΤΗΡΙΟ 2.3 | Κατασχεθείσα ξυλεία Έκδοση άδειας για δεόντως δημοπρατηθείσα κατασχεθείσα ξυλεία. |Καθοδηγητικές σημειώσεις σχετικά με τη συναφή νομοθεσία/κανονισμούς | Αδικήματα – νόμος 547 παράγραφος 17 (3)· και Διάσωση και διάθεση εγκαταλειμμένων προϊόντων ξυλείας (LI 1649 παράγραφος 37). |ΑΡΧΗ 3 | Εργασίες υλοτόμησης Ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο. |ΚΡΙΤΗΡΙΟ 3.1 | Διενεργήθηκαν έρευνες αποθέματος (συμπεριλαμβανομένων ελέγχων προ της υλοτομίας για τις μη προστατευόμενες περιοχές) σύμφωνα με το εγχειρίδιο υλοτομίας. Σχέδιο υλοτόμησης. |Καθοδηγητικές σημειώσεις σχετικά με τη συναφή νομοθεσία/κανονισμούς | Εγχειρίδιο υλοτομίας (παράγραφος 10 του νόμου 547). Ως "εγχειρίδιο υλοτομίας" νοείται ένα σύνολο κανόνων με σκοπό την καθοδήγηση των δραστηριοτήτων των προσώπων που υλοτομούν στο δάσος, όπως ερμηνεύεται στον νόμο 547 (παράγραφος 20). MoP ενότητα D (ενότητα Έρευνα αποθέματος και απόδοση). |ΑΡΧΗ 3 | Εργασίες υλοτόμησης Ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο (LI 1649). |ΚΡΙΤΗΡΙΟ 3.2 | Η υλοτομία διενεργήθηκε σύμφωνα με τις απαιτήσεις υλοτόμησης σε περιοχές που έχουν ορισθεί για παραγωγή ξυλείας. |Καθοδηγητικές σημειώσεις σχετικά με τη συναφή νομοθεσία/κανονισμούς | Διαδικασία σχετική με τις εργασίες υλοτόμησης (δηλαδή σχέδιο υλοτόμησης) – LI 1649 παράγραφος 17· MoP ενότητα E – Εκπόνηση χρονοδιαγράμματος υλοτόμησης για δασικές προστατευόμενες περιοχές· MoP ενότητα F – Ελεγχόμενη παραγωγή ξυλείας εκτός προστατευόμενων περιοχών (Φύλλο οδηγιών F4.3 – Ετήσιο σχέδιο υλοτομίας)· Άλλες πηγές παραγωγής ξυλείας (π.χ. φυτεία, υλοτόμηση ξυλείας βυθισμένης στο νερό) όπως προσδιορίζεται στους όρους της σύμβασης, Εγχειρίδιο υλοτομίας Ενότητα 3 (πρότυπα και προδιαγραφές υλοτόμησης). |ΑΡΧΗ 3 | Εργασίες υλοτόμησης Ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο. |ΚΡΙΤΗΡΙΟ 3.3 | Οι κορμοί μετρήθηκαν και καταχωρήθηκαν με ακρίβεια. |Καθοδηγητικές σημειώσεις σχετικά με τη συναφή νομοθεσία/κανονισμούς | MoP ενότητα C – Αρχεία, υποβολή εκθέσεων και διαδικασίες ελέγχου C5.0. MoP ενότητα F, Αρχεία και διαδικασίες υποβολής


text: εκθέσεων F5.0. |ΑΡΧΗ 3 | Εργασίες υλοτόμησης Ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο. |ΚΡΙΤΗΡΙΟ 3.4 | Η υλοτομηθείσα ξυλεία αντιστοιχεί στα είδη και στους όγκους ή στους αριθμούς που επιτρέπονται από τη σύμβαση χρησιμοποίησης ξυλείας ή την άδεια διάσωσης ξυλείας. |Καθοδηγητικές σημειώσεις σχετικά με τη συναφή νομοθεσία/κανονισμούς | LI 1649 παράγραφος 23 – Μέτρηση ξυλείας. Επισήμανση, εγχειρίδιο υλοτομίας παράρτημα 5: Έντυπα ελέγχου υλοτομίας (TIF και LIF). |ΑΡΧΗ 3 | Εργασίες υλοτόμησης Ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο. |ΚΡΙΤΗΡΙΟ 3.5 | Τα πρέμνα και οι κορμοί επισημάνθηκαν και αριθμήθηκαν σύμφωνα με το εγχειρίδιο υλοτομίας. |Καθοδηγητικές σημειώσεις σχετικά με τη συναφή νομοθεσία/κανονισμούς | LI 1649 παράγραφος 20· Επισήμανση και απαρίθμηση δένδρων, κορμών και προϊόντων ξυλείας· Εγχειρίδιο υλοτομίας Ενότητα 3: Πρότυπα και προδιαγραφές υλοτόμησης (επισήμανση κορμών). |ΑΡΧΗ 3 | Εργασίες υλοτόμησης Ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο. |ΚΡΙΤΗΡΙΟ 3.6 | Ο υλοτόμος εκτέλεσε και συμμορφώθηκε με τη σχετική συμφωνία κοινωνικής ευθύνης. |Καθοδηγητικές σημειώσεις σχετικά με τη συναφή νομοθεσία/κανονισμούς | Παράγραφος 14 του LI 1721· Εγχειρίδιο υλοτομίας: ενότητα 3 – κώδικας δεοντολογίας (σε προστατευόμενες περιοχές), ο οποίος αναγνωρίζει τα δικαιώματα άλλων χρηστών και σέβεται τα πολιτιστικά ήθη, όπως τις ημέρες ταμπού κ.λπ.· και κώδικας δεοντολογίας (για τις μη προστατευόμενες περιοχές), ο οποίος αναγνωρίζει τα δικαιώματα άλλων χρηστών και σέβεται τις γεωργικές εργασίες κ.λπ. Ενότητα 4.1. Παρακολούθηση της εργασίας υλοτόμησης (αξιολόγηση κοινωνικής ευθύνης), 4.2. Κυρώσεις. |ΑΡΧΗ 3 | Εργασίες υλοτόμησης Ο υλοτόμος συμμορφώθηκε με τις διαδικασίες και τα πρότυπα δασικών εργασιών που προβλέπονται από τον νόμο. |ΚΡΙΤΗΡΙΟ 3.7 | Καταβλήθηκε αποζημίωση στους ζημιωθέντες γεωργούς σε σχέση με τη ζημία των καλλιεργειών, εφόσον συντρέχει περίπτωση. |Καθοδηγητικές σημειώσεις σχετικά με τη συναφή νομοθεσία/κανονισμούς | Εγχειρίδιο υλοτομίας, ενότητα 4.2 (Κυρώσεις). |ΑΡΧΗ 4 | Μεταφορά Η ξυλεία μεταφέρθηκε πάντοτε σύμφωνα με τα πρότυπα που προβλέπονται από τον νόμο. |ΚΡΙΤΗΡΙΟ 4.1 | Η ξυλεία μεταφέρθηκε με επίσημη τεκμηρίωση που ανέφερε την προέλευσή της και αντιστοιχούσε στη φυσική ταυτοποίηση της ξυλείας. |Καθοδηγητικές σημειώσεις σχετικά με τη συναφή νομοθεσία/κανονισμούς | Εγχειρίδιο υλοτομίας, ενότητα 3: Πρότυπα υλοτόμησης και έλεγχος υλοτομίας παράρτημα 5. |ΑΡΧΗ 4 | Μεταφορά Η ξυλεία μεταφέρθηκε πάντοτε σύμφωνα με τα πρότυπα που προβλέπονται από τον νόμο. |ΚΡΙΤΗΡΙΟ 4.2 | Η ξυλεία μεταφέρθηκε εντός των χρονικών διαστημάτων που επιτρέπονται από τον νόμο. |Καθοδηγητικές σημειώσεις σχετικά με τη συναφή νομοθεσία/κανονισμούς | Διαδικασία που αφορά τις πράξεις υλοτόμησης (εγκεκριμένες περίοδοι για πράξεις υλοτόμησης και μεταφοράς δασικών προϊόντων): LI 1649 παράγραφος 18. |ΑΡΧΗ 5 | Κατεργασία |ΚΡΙΤΗΡΙΟ 5.1 | Οι εγκαταστάσεις κατεργασίας ξυλείας διαθέτουν έγκυρες άδειες, είναι καταχωρημένες στη δασική επιτροπή και πληρούν όλες τις νόμιμες απαιτήσεις. |Καθοδηγητικές σημειώσεις σχετικά με τη συναφή νομοθεσία/κανονισμούς | Νόμος 571 παράγραφος 2. |ΑΡΧΗ 5 | Κατεργασία |ΚΡΙΤΗΡΙΟ 5.2 | Οι πρακτικές εργασιακών σχέσεων είναι σύμφωνες προς τα νομικά πρότυπα. |Καθοδηγητικές σημειώσεις σχετικά με τη συναφή νομοθεσία/κανονισμούς | Υγεία, ασφάλεια στην εργασία και περιβάλλον: νόμος 651, εργασιακός νόμος παράγραφοι 118-124· LI 1833: Υγεία και απασχόληση (παράγραφοι 18-20) και


text: νόμος περί γραφείων και εργοστασίων. |ΑΡΧΗ 6 | Εμπόριο Όλοι οι πωλητές/εξαγωγείς διαθέτουν έγκυρη άδεια εμπορικής διάθεσης ξυλείας. |ΚΡΙΤΗΡΙΟ 6.1 | Οι εξαγωγείς διαθέτουν άδεια από τη δασική επιτροπή. |ΕΠΑΛΗΘΕΥΣΗ | Έγκυρη άδεια εξαγωγής. |Καθοδηγητικές σημειώσεις σχετικά με τη συναφή νομοθεσία/κανονισμούς | Νόμος 571 παράγραφος 2 i) έλεγχος και καταχώρηση συμβάσεων για την εμπορική διάθεση προϊόντων ξυλείας καθώς και των δασικών προϊόντων και προϊόντων της άγριας φύσης που ενδέχεται να καθορίσει η επιτροπή. |ΑΡΧΗ 6 | Εμπόριο Όλοι οι πωλητές/εξαγωγείς διαθέτουν έγκυρη άδεια εμπορικής διάθεσης ξυλείας. |ΚΡΙΤΗΡΙΟ 6.2 | Οι εγχώριοι πωλητές είναι καταχωρημένοι στη δασική επιτροπή. |Καθοδηγητικές σημειώσεις σχετικά με τη συναφή νομοθεσία/κανονισμούς | Νόμος 571 παράγραφος 2 ii) θέσπιση διαδικασιών για την ιχνηλάτηση της διακίνησης ξυλείας, ξύλου και προϊόντων της άγριας φύσης. Εκθέσεις ελέγχου του τμήματος επικύρωσης ξυλείας (TVD) σχετικά με την προσφορά προϊόντων ξυλείας στην εγχώρια αγορά. |ΑΡΧΗ 7 | Φορολογικές υποχρεώσεις Ούτε ο υλοτόμος ούτε ο πωλητής ήταν υπερήμεροι κατά τον χρόνο της πώλησης ή της εξαγωγής όσον αφορά την καταβολή τελών, μισθωμάτων ή φόρων που προβλέπονται από τον νόμο. |ΚΡΙΤΗΡΙΟ 7.1 | Ο υλοτόμος δεν ήταν υπερήμερος όσον αφορά την καταβολή φόρων υλοτομίας ή τυχόν άλλων τελών που καταβάλλονται από τους υλοτόμους στη Γκάνα. |Καθοδηγητικές σημειώσεις σχετικά με τη συναφή νομοθεσία/κανονισμούς | Διαδικασία σχετικά με τις εργασίες υλοτόμησης (πληρωμή φόρου υλοτομίας) LI 1649 παράγραφος 25. Εκθέσεις ελέγχου του τμήματος επικύρωσης ξυλείας (TVD) σχετικά με τη συμφωνία των χρηματοοικονομικών ροών. |ΑΡΧΗ 7 | Φορολογικές υποχρεώσεις Ούτε ο υλοτόμος ούτε ο πωλητής ήταν υπερήμεροι κατά τον χρόνο της πώλησης ή της εξαγωγής όσον αφορά την καταβολή τελών, μισθωμάτων ή φόρων που προβλέπονται από τον νόμο. |ΚΡΙΤΗΡΙΟ 7.2 | Ο υλοτόμος δεν ήταν υπερήμερος όσον αφορά την καταβολή μισθωμάτων. |Καθοδηγητικές σημειώσεις σχετικά με τη συναφή νομοθεσία/κανονισμούς | Φόροι υλοτομίας και μίσθωμα για την έκταση που προβλέπεται στη σύμβαση – LI 1649 τμήμα V παράγραφος 27. |ΑΡΧΗ 7 | Φορολογικές υποχρεώσεις Ούτε ο υλοτόμος ούτε ο πωλητής ήταν υπερήμεροι κατά τον χρόνο της πώλησης ή της εξαγωγής όσον αφορά την καταβολή τελών, μισθωμάτων ή φόρων που προβλέπονται από τον νόμο. |ΚΡΙΤΗΡΙΟ 7.3 | Ο εξαγωγέας δεν είναι υπερήμερος όσον αφορά την καταβολή εισφορών κατά την εξαγωγή. |Καθοδηγητικές σημειώσεις σχετικά με τη συναφή νομοθεσία/κανονισμούς | Εισφορές κατά την εξαγωγή: Δένδρα και ξυλεία, τροποποιητικός νόμος 493 παράγραφος 4. |ΑΡΧΗ 7 | Φορολογικές υποχρεώσεις Ούτε ο υλοτόμος ούτε ο πωλητής ήταν υπερήμεροι κατά τον χρόνο της πώλησης ή της εξαγωγής όσον αφορά την καταβολή τελών, μισθωμάτων ή φόρων που προβλέπονται από τον νόμο. |ΚΡΙΤΗΡΙΟ 7.4 | Ούτε ο υλοτόμος ούτε ο εξαγωγέας ήταν υπερήμεροι όσον αφορά την καταβολή φόρου εισοδήματος εταιρειών. |Καθοδηγητικές σημειώσεις σχετικά με τη συναφή νομοθεσία/κανονισμούς | Επιβολή φόρου εισοδήματος (εισόδημα από επιχείρηση): νόμος 592 παράγραφος 7. |4. Ισχύοντες νόμοι και κανονισμοί στη ΓκάναΟ ορισμός της "νόμιμης ξυλείας" αντιπροσωπεύει ένα υποσύνολο των νόμων που περιέχονται στο νομικό πλαίσιο για την υλοτόμηση, την κατεργασία και την εξαγωγή ξυλείας στη Γκάνα. Μέσω διαβουλεύσεων με πολλούς ενδιαφερομένους, συμφωνήθηκε ότι θα απαιτείται η επαλήθευση της συμμόρφωσης με τους εν λόγω νόμους για την έκδοση


text: άδειας FLEGT. Στους ισχύοντες νόμους και κανονισμούς της Γκάνας, από τους οποίους αντλήθηκε ο ορισμός αυτός, περιλαμβάνονται οι εξής διατάξεις:ΣΥΝΤΑΓΜΑΤΙΚΕΣ ΔΙΑΤΑΞΕΙΣ, 19921. Άρθρο 258. Θεσπίζει Επιτροπή Γαιών και καθορίζει τις αρμοδιότητές της.2. Άρθρο 267 παράγραφος 1. Αποδίδει τις εθιμικές εκτάσεις γης (stool lands) στις αντίστοιχες παραδοσιακές αρχές (stools) ως παρακαταθήκη για τα μέλη τους σύμφωνα με το εθιμικό δίκαιο και τα ήθη.3. Άρθρο 266. Θεσπίζει περιορισμούς στα δικαιώματα και στα συμφέροντα επί της γης που είναι δυνατόν να παραχωρηθούν σε μη πολίτη της Γκάνας.4. Άρθρο 267 παράγραφος 2. Θεσπίζει το Γραφείο Διαχειριστή των Εθιμικών Γαιών και καθορίζει τις αρμοδιότητές του.5. Άρθρο 267 παράγραφος 6. Προβλέπει τον τύπο για τις πληρωμές από το εισόδημα των εθιμικών γαιών.6. Άρθρο 268. Απαιτεί την κύρωση από το Κοινοβούλιο των συμφωνιών που σχετίζονται με την παραχώρηση δικαιώματος ή την εκχώρηση δικαιώματος εκμετάλλευσης οποιωνδήποτε φυσικών πόρων.7. Άρθρο 269. Θεσπίζει επιτροπές για τους φυσικούς πόρους [Δασική Επιτροπή], οι οποίες είναι υπεύθυνες για τη ρύθμιση και τη διαχείριση της χρήσης των οικείων φυσικών πόρων και τον συντονισμό των πολιτικών που τους αφορούν.8. Άρθρο 295. Παρέχει τον ορισμό των εθιμικών γαιών.ΠΡΩΤΟΓΕΝΗΣ ΝΟΜΟΘΕΣΙΑ9. Forest Protection Decree, 1974 (N.R.C.D. 234) — Καθορίζει τα αδικήματα που αφορούν τα δάση και προσδιορίζει κυρώσεις ή/και ποινές για τα εν λόγω αδικήματα.10. Forest Protection (Amendment) Law, 1986 (P.N.D.C.L. 142) — Θεσπίζει αυστηρότερες ποινές και πρόστιμα για τα αδικήματα που αφορούν τα δάση.11. FORESTS Ordinance (Cap 157) — Παρέχει κατευθυντήριες γραμμές για τη σύσταση προστατευόμενων δασικών περιοχών και την προστασία των δασών και άλλα συναφή θέματα.12. Trees and Timber Decree 1974 (N.R.C.D. 273) — Καθορίζει κατευθυντήριες γραμμές για τη συμμετοχή στη βιομηχανία υλοτομίας/ξυλείας και προβλέπει την καταβολή τελών καθώς και την επιβολή κυρώσεων για τη μη συμμόρφωση προς τις κατευθυντήριες γραμμές για τη συμμετοχή καθώς και για την εξαγωγή ακατέργαστης ξυλείας.13. Trees and Timber (Amendment) Act 1994 (Act 493) — Θεσπίζει αυστηρότερα τέλη και πρόστιμα καθώς και εισφορά κατά την εξαγωγή για ξυλεία και κορμούς αποξηραμένους στον αέρα.14. Timber Resources Management Act 1997 (Act 547) — Καταργεί τον νόμο για τις εκχωρήσεις, 1962 (Νόμος 124) και προβλέπει την παραχώρηση δικαιωμάτων ξυλείας κατά τρόπο που διασφαλίζει τη βιώσιμη διαχείριση και χρησιμοποίηση των πόρων ξυλείας.15. Forestry Commission Act, 1999 (Act, 571) — Καταργεί τον νόμο 453 και επαναφέρει τη δασική επιτροπή ως ημιαυτόνομο νομικό πρόσωπο, υπάγοντας επίσης στην Επιτροπή τις υπηρεσίες του δασικού τομέα που εκτελούν τις λειτουργίες της προστασίας, της ανάπτυξης, της διαχείρισης και της ρύθμισης των δασικών πόρων και των πόρων της άγριας ζωής.16. Forest Plantation Development Fund Act, 2000 (Act 583) — Ενοποιεί το Ταμείο Βελτίωσης των Δασών και προβλέπει την ίδρυση Ταμείου για την παροχή οικονομικής βοήθειας και τη διαχείριση των σχετικών κεφαλαίων για την ανάπτυξη ιδιωτικών εμπορικών δασικών φυτειών στη χώρα.17. The Forest Protection (Amendment) Act 2002 (Act 624) — Καταργεί τον Forest Protection (Amendment) Law, 1986 (PNDCL. 142, θεσπίζει αυστηρότερα πρόστιμα για αδικήματα που αφορούν τα δάση και εισάγει αλληλέγγυα ευθύνη για την ανάληψη υποχρεώσεων και τη δίωξη αδικημάτων που αφορούν τα δάση.18. The Forest Plantation Development Fund (Amendment) Act 2002 (Act


text: 623) — Τροποποιεί τον νόμο 583 ώστε να επιτραπεί σε καλλιεργητές φυτειών, τόσο από τον δημόσιο όσο και από τον ιδιωτικό τομέα, να συμμετάσχουν στην ανάπτυξη δασικών φυτειών.19. Timber Resources Management (Amendment) Act 2002 (Act 617) — Τροποποιεί τον νόμο 547 ώστε να αποκλεισθούν από την εφαρμογή του οι εκτάσεις με ιδιωτικές δασικές φυτείες, να προβλεφθεί μέγιστη διάρκεια και μέγιστη οριακή έκταση για τα δικαιώματα ξυλείας και να προβλεφθούν κίνητρα και οφέλη για τους επενδυτές στον τομέα των δασών και της άγριας φύσης.20. Factories, Offices and Shops Act, 1970 (Act 238) — Προβλέπει την καταχώρηση εργοστασίων, καθώς και την προστασία και την ασφάλεια των εργαζομένων σε εργοστάσια και άλλους χώρους εργασίας.21. Social Security Law, 1991 (PNDCL. 247) — Θεσπίζει ένα καταπιστευματικό ταμείο για την παροχή κοινωνικής προστασίας στους εργαζομένους.22. Internal Revenue Act, 2000 (Act 592) — Προβλέπει τη φορολόγηση ιδιωτών και άλλων οντοτήτων και άλλα συναφή θέματα.23. Value Added Tax Act, 1998 (Act 546) — Προβλέπει την επιβολή ΦΠΑ σε συγκεκριμένες συναλλαγές και δραστηριότητες.24. Economic Plants Protection Decree, 1979 (AFRCD. 47) — Απαγορεύει την παραχώρηση δικαιωμάτων υλοτομίας σε φυτείες κακαόδενδρων.ΠΑΡΑΓΩΓΗ ΝΟΜΟΘΕΣΙΑ25. LI 1649 Timber Resources Management Regulations, 1988 — Παρέχει κατευθυντήριες γραμμές για την κατανομή και τη διαχείριση των πόρων ξυλείας.26. LI 1721 — Timber Resources Management (Amendment) Regulations, 2003 — Θεσπίζει τη βάση για την ανταγωνιστική υποβολή προσφορών στην κατανομή πόρων ξυλείας.5. Δασική πολιτική και επιδίωξη νομοθετικής μεταρρύθμισηςΗ Γκάνα αναγνωρίζει ότι οι διατάξεις της ισχύουσας νομοθεσίας, οι οποίες παρέχουν τη βάση για το πλαίσιο ορισμού της νομιμότητας που περιγράφεται ανωτέρω, πρέπει να υποβληθούν σε σημαντικές μεταρρυθμίσεις για την αντιμετώπιση των υφιστάμενων ανεπαρκειών και για την ανταπόκριση σε αναδυόμενα ζητήματα στον τομέα τα οποία αντιβαίνουν στις αρχές της χρηστής διακυβέρνησης. Η Γκάνα επιθυμεί, επομένως, να καταδείξει την πρόθεσή της να πραγματοποιήσει νομικές και πολιτικές μεταρρυθμίσεις στο πνεύμα της χρηστής διακυβέρνησης των δασών. Αναμένεται ότι οι εν λόγω νομικές μεταρρυθμίσεις θα ολοκληρωθούν την επόμενη πενταετία.Στους τομείς στους οποίους απαιτούνται πολιτικές και νομικές μεταρρυθμίσεις συγκαταλέγονται οι ακόλουθοι:- κίνηση διαδικασίας για την τροποποίηση των διατηρούμενων και των μεταβατικών διατάξεων του νόμου 547 όσον αφορά τη μετατροπή των υφιστάμενων μισθώσεων/εκχωρήσεων σε συμβάσεις χρησιμοποίησης ξυλείας και το συναφές θέμα της πληρωμής τελών δικαιωμάτων ξυλείας·- ανάπτυξη και υλοτόμηση φυτειών·- κατεργασία ξυλείας και θέσπιση προτύπων για τη βιομηχανία ξυλείας·- εισαγωγή πρώτων υλών (ξυλεία)·- ανάπτυξη εγχώριας αγοράς:α) (μικρομεσαίες επιχειρήσεις)·β) κατανομή πόρων·γ) τυποποίηση ξύλινων κατασκευαστικών στοιχείων στον οικοδομικό και κατασκευαστικό κλάδο·δ) θέσπιση πολιτικών δημόσιων συμβάσεων·- θεσμικές ρυθμίσεις και διαδικασίες ελέγχου των δασών:α) οντότητα επικύρωσης ξυλείας·β) διοικητικό συμβούλιο·γ) ανεξάρτητη παρακολούθηση·δ) γραμμωτοί κωδικοί·- κατανομή πόρων ξυλείας βυθισμένης στο νερό (λίμνη Βόλτα)·- απαιτήσεις υγείας και ασφάλειας των εργαζομένων στις δασικές εργασίες·- σαφής δήλωση των στόχων διακυβέρνησης των πόρων — δημόσιο ενδιαφέρον για τη διατήρηση της βιοποικιλότητας, τους αγροτικούς βιοτικούς πόρους, τη βιώσιμη εκβιομηχάνιση και την πολιτιστική ανάπτυξη. Εντοπισμός και διόρθωση ασυνεπειών στην ισχύουσα δασική νομοθεσία που αφορούν τον ορισμό της νόμιμης ξυλείας (π.χ. έκδοση αδειών διάσωσης ξυλείας σε σχέση με γαίες που αποτελούν αντικείμενο σύμβασης χρησιμοποίησης ξυλείας)·- επιβεβαίωση του καθεστώτος ιδιοκτησίας των τοπικών δασών και των δικαιωμάτων των διάφορων ενδιαφερομένων, ιδίως των


text: γεωργών, σε διάφορους τύπους δασών, και αποσαφήνιση του αντίστοιχου αντικειμένου των τοπικών (συμπεριλαμβανομένων των εθιμικών) και εθνικών θεσμών στη διαχείριση των δασών με σκοπό:α) τη διατήρηση των δασών·β) την ανάπτυξη και την εκμετάλλευση των δασών (για ξυλεία και μη)·- ρύθμιση των επενδύσεων:α) κίνητρα, ρύθμιση, φορολογικές συμφωνίες και συμφωνίες συμμετοχής στα οφέλη για δασικά προϊόντα εκτός ξυλείας (συμπεριλαμβανομένων του τουρισμού και των περιβαλλοντικών υπηρεσιών)·β) κίνητρα, ρύθμιση, φορολογικές συμφωνίες και συμφωνίες συμμετοχής στα οφέλη για εξορυκτικές επενδύσεις·γ) κίνητρα, ρύθμιση, φορολογικές συμφωνίες και συμφωνίες συμμετοχής στα οφέλη για την αναδάσωση·δ) κίνητρα, ρύθμιση, φορολογικές συμφωνίες και συμφωνίες συμμετοχής στα οφέλη για φυτείες καιε) κίνητρα, ρύθμιση, φορολογικές συμφωνίες και συμφωνίες συμμετοχής στα οφέλη για την κατεργασία.6. ΥλοποίησηΓια τη μετάβαση από τα ισχύοντα στα μελλοντικά νομικά πρότυπα, η Γκάνα προβλέπει μια μεταρρυθμιστική προσέγγιση σε δύο επίπεδα, αφενός για τον χειρισμό των παρωχημένων νόμων που στερούνται συνοχής και συνεκτικότητας, και, αφετέρου, για τη θέσπιση νέων νόμων που θα δώσουν υπόσταση στις εξελισσόμενες πολιτικές:- οι αλλαγές σε τομείς που δεν απαιτούν εκτενή διαδικασία νομικής μεταρρύθμισης θα πραγματοποιηθούν μέσω παράγωγης νομοθεσίας εντός ενός έτους από τη σύναψη εθελοντικής συμφωνίας εταιρικής σχέσης·- οι αλλαγές που απαιτούν εκτενείς διαβουλεύσεις, εμπλοκή εμπειρογνωμόνων και σημαντικό πολιτικό προβληματισμό όσον αφορά, λόγου χάρη, θέματα χρηστής διακυβέρνησης, συμμετοχής των ενδιαφερομένων, συμμετοχής στα οφέλη κ.λπ. αναμένεται να απαιτήσουν περίπου 3 με 5 έτη.[1] Νόμος 547 παράγραφος 4 και LI 1649 κανονισμοί 1 και 2.[2] LI 1649 κανονισμοί 2 - 8.[3] Νόμος 547 παράγραφοι 1, 7, 8, 9 και LI 1721 κανονισμοί 9 – 13.[4] LI 1649 S 38.[5] Νόμος 547 παράγραφος 18(d) και LI 1649 κανονισμοί 16 - 20.[6] Νόμος 547 παράγραφος 15 (1) c, d, e.[7] Παράγραφος 17 (3), Νόμος 547 και παράγραφος 37, LI 1649.[8] S37 του LI 1649.[9] LI 1649 κανονισμός 18.[10] Νόμος περί εργοστασίων, γραφείων και καταστημάτων (νόμος 328) και εργατικός νόμος (Act 651).[11] Νόμος 571 παράγραφος 2 i) και ii).[12] Νόμος 547 S8 e) και f) και LI 1649 S 21, 27.[13] Παράγραφος 14 LI 1721.[14] Νομικό καθεστώς των MoP: Τα εγχειρίδια διαδικασιών (MoP) είναι αποτέλεσμα των απαιτήσεων της παραγράφου 18 του Νόμου για τη διαχείριση των πόρων ξυλείας 547 και του συνοδευτικού κανονισμού για τη διαχείριση των πόρων ξυλείας LI 1649 παράγραφος 14 που καταργήθηκε από τον (τροποποιητικό) κανονισμό για τη διαχείριση των πόρων ξυλείας LI 1721 παράγραφος 14, ο οποίος προβλέπει τους όρους και τις προϋποθέσεις των συμβάσεων χρησιμοποίησης ξυλείας.[15] Η δασική επιτροπή εκδίδει άδεια, η οποία υπόκειται στους όρους και στις προϋποθέσεις που προσδιορίζονται σε αυτήν, για τη διάσωση δένδρων σε μια έκταση γης η οποία τελεί υπό ανάπτυξη, όπως κατασκευή οδού, επέκταση οικισμού ή καλλιέργειες αγροκτημάτων.--------------------------------------------------ΠΑΡΑΡΤΗΜΑ ΙΙΙΟΡΟΙ ΠΟΥ ΔΙΕΠΟΥΝ ΤΗ ΘΕΣΗ ΣΕ ΕΛΕΥΘΕΡΗ ΚΥΚΛΟΦΟΡΙΑ ΣΤΗΝ ΚΟΙΝΟΤΗΤΑ ΠΡΟΪΟΝΤΩΝ ΞΥΛΕΙΑΣ ΠΟΥ ΕΞΑΓΟΝΤΑΙ ΑΠΟ ΧΩΡΑ ΕΤΑΙΡΟ ΚΑΙ ΣΥΝΟΔΕΥΟΝΤΑΙ ΑΠΟ ΑΔΕΙΑ FLEGTΆρθρο 11. Η άδεια FLEGT, στο εξής καλούμενη "άδεια", υποβάλλεται στις αρμόδιες αρχές του κράτους μέλους στο οποίο διασαφίζεται η αποστολή που καλύπτεται από την άδεια, προκειμένου να τεθεί σε ελεύθερη κυκλοφορία.2. Οι αρμόδιες αρχές που αναφέρονται στην παράγραφο 1 ενημερώνουν τις τελωνειακές αρχές, σύμφωνα με τις εφαρμοστέες εθνικές διαδικασίες, ότι


text: η άδεια έχει γίνει δεκτή.3. Η άδεια θεωρείται άκυρη εάν η ημερομηνία υποβολής της είναι μεταγενέστερη της ημερομηνίας λήξης που αναφέρεται στην άδεια.4. Άδεια που έχει υποβληθεί πριν από την άφιξη της αποστολής την οποία καλύπτει επιτρέπεται να γίνει δεκτή, εάν πληροί όλες τις απαιτήσεις που καθορίζονται στο παράρτημα IV της παρούσας συμφωνίας και δεν κριθεί αναγκαία περαιτέρω επαλήθευση σύμφωνα με το άρθρο 3 παράγραφος 1.5. Όταν απαιτούνται περισσότερες πληροφορίες για την άδεια ή την αποστολή, σύμφωνα με τα άρθρα 3 και 4, η άδεια γίνεται δεκτή μόνον μετά την υποβολή των πληροφοριών σχετικά με το κύρος της άδειας.6. Τα έξοδα που αναλαμβάνονται για την ολοκλήρωση της επαλήθευσης βαρύνουν τον εισαγωγέα, εκτός εάν η εθνική νομοθεσία του οικείου κράτους μέλους ορίζει άλλως.Άρθρο 21. Διαγραφές ή τροποποιήσεις άδειας γίνονται δεκτές μόνον εφόσον έχουν επικυρωθεί από την αρχή αδειοδότησης.2. Παράταση της ισχύος άδειας γίνεται δεκτή μόνον εάν έχει επικυρωθεί από την αρχή αδειοδότησης.3. Αντίγραφο άδειας ή άδεια αντικατάστασης γίνεται δεκτό μόνον εάν έχει εκδοθεί και επικυρωθεί από την αρχή αδειοδότησης.4. Η άδεια δεν γίνεται δεκτή εάν, μετά την παροχή συμπληρωματικών πληροφοριών σύμφωνα με το άρθρο 3 ή περαιτέρω έρευνα σύμφωνα με το άρθρο 4, κατά περίπτωση, διαπιστώνεται ότι δεν αντιστοιχεί στην αποστολή.Άρθρο 31. Σε περίπτωση αμφιβολιών όσον αφορά άδεια, αντίγραφο άδειας ή άδεια αντικατάστασης, οι αρμόδιες αρχές δύνανται να απαιτούν συμπληρωματικές πληροφορίες από την αρχή αδειοδότησης της εταίρου χώρας.2. Το αίτημα για συμπληρωματικές πληροφορίες μπορεί να συνοδεύεται από αντίτυπο της εν λόγω άδειας, αντίγραφό της ή άδεια αντικατάστασης.Άρθρο 41. Εάν κριθεί αναγκαία περαιτέρω επαλήθευση της αποστολής πριν οι αρμόδιες αρχές να είναι σε θέση να αποφασίσουν κατά πόσον μπορεί να γίνει δεκτή άδεια, είναι δυνατόν να διενεργούνται έλεγχοι ώστε να διαπιστωθεί κατά πόσον η αποστολή ανταποκρίνεται στις πληροφορίες που περιέχει η άδεια και στα αρχεία που αφορούν τη σχετική άδεια τα οποία τηρεί η αρχή αδειοδότησης.2. Όταν ο όγκος ή το βάρος των προϊόντων ξυλείας τα οποία περιλαμβάνει η αποστολή που υποβάλλεται για θέση σε ελεύθερη κυκλοφορία δεν αποκλίνει περισσότερο από 10 % από τον όγκο ή το βάρος που αναφέρεται στην αντίστοιχη άδεια, θεωρείται ότι η αποστολή συμφωνεί με τις πληροφορίες που περιέχει η άδεια όσον αφορά τον όγκο ή το βάρος.Άρθρο 51. Στη θέση 44 του ενιαίου διοικητικού εγγράφου που υποβάλλεται για τελωνειακή διασάφηση για θέση σε ελεύθερη κυκλοφορία αναφέρεται ο αριθμός της άδειας η οποία καλύπτει τα προϊόντα ξυλείας που αφορά η διασάφηση.Όταν η τελωνειακή διασάφηση πραγματοποιείται με την τεχνική ηλεκτρονικής επεξεργασίας δεδομένων, ο αριθμός αναφέρεται στην κατάλληλη θέση.2. Τα προϊόντα ξυλείας τίθενται σε ελεύθερη κυκλοφορία μόνο μετά την ολοκλήρωση της διαδικασίας που περιγράφεται στο άρθρο 1 παράγραφος 2.--------------------------------------------------ΠΑΡΑΡΤΗΜΑ IVΟΡΟΙ ΠΟΥ ΔΙΕΠΟΥΝ ΤΗΝ ΕΚΔΟΣΗ ΚΑΙ ΤΙΣ ΠΡΟΔΙΑΓΡΑΦΕΣ ΤΩΝ ΑΔΕΙΩΝ FLEGTΑπαιτήσεις σχετικά με τις άδειες FLEGTΆρθρο 11. Η άδεια FLEGT μπορεί να είναι έντυπη ή ηλεκτρονική.2. Οι έντυπες και οι ηλεκτρονικές άδειες περιέχουν τις πληροφορίες που αναφέρονται στο προσάρτημα 1, σύμφωνα με τις σημειώσεις καθοδήγησης που ορίζονται στο προσάρτημα 2.Άρθρο 21. Η άδεια FLEGT καθίσταται έγκυρη από την ημερομηνία έκδοσής της.2. Η διάρκεια ισχύος της άδειας FLEGT δεν υπερβαίνει τους


text: τρεις μήνες. Η ημερομηνία λήξης αναφέρεται στην άδεια.3. Μετά τη λήξη της, η άδεια θεωρείται άκυρη. Η αρχή αδειοδότησης δύναται να αποφασίσει να παρατείνει τη διάρκεια ισχύος κατά έναν μήνα. Για τον σκοπό αυτό, η αρχή αδειοδότησης διορθώνει και επικυρώνει τη νέα ημερομηνία λήξης.4. Η άδεια FLEGT παύει να ισχύει και επιστρέφεται στην αρχή αδειοδότησης εάν τα προϊόντα ξυλείας που συνοδεύει καταστραφούν.Απαιτήσεις σχετικά με τις έντυπες άδειες FLEGTΆρθρο 3Οι έντυπες άδειες είναι σύμφωνες με τη μορφή που παρατίθεται στο προσάρτημα 1.Άρθρο 41. Το μέγεθος του εντύπου είναι τυποποιημένο A4. Το χαρτί διαθέτει υδατογράφημα που αναπαριστά το λογότυπο της δασικής επιτροπής, το οποίο αποτυπώνεται ανάγλυφα στο χαρτί επιπλέον της σφραγίδας.2. Το χρώμα του χαρτιού που χρησιμοποιείται για το έντυπο έχει ως εξής:α) Λευκό για το έντυπο αριθ. 1, το "Πρωτότυπο"·β) Κίτρινο για το έντυπο αριθ. 2, το "Αντίτυπο για την τελωνειακή αρχή της ΕΕ"·γ) Πράσινο για το έντυπο αριθ. 3, το "Αντίτυπο για το τμήμα Ανάπτυξης της Βιομηχανίας Ξυλείας"·δ) Ροζ για το έντυπο αριθ. 4, το "Αντίτυπο για την τελωνειακή αρχή της Γκάνας (CEPS)"·ε) Γαλάζιο για το έντυπο αριθ. 5, το "Αντίτυπο για την αρμόδια αρχή της Ευρωπαϊκής Κοινότητας".Άρθρο 51. Τα στοιχεία της άδειας δακτυλογραφούνται ή συμπληρώνονται με ηλεκτρονικά μέσα. Είναι δυνατόν να συμπληρώνονται χειρόγραφα, εφόσον είναι αναγκαίο.2. Οι σφραγίδες της αρχής αδειοδότησης επιτίθενται μέσω μεταλλικής σφραγίδας κατά προτίμηση κατασκευασμένης από χάλυβα. Ωστόσο, μια ανάγλυφη αποτύπωση συνδυασμένη με γράμματα ή αριθμούς, η οποία προκύπτει μέσω διάτρησης, μπορεί να αντικαταστήσει τη σφραγίδα της αρχής αδειοδότησης. Η αρχή αδειοδότησης χρησιμοποιεί κάθε μέθοδο που δεν επιδέχεται παραβίαση για να καταγράψει τη διατεθείσα ποσότητα κατά τρόπο ώστε να είναι αδύνατη η παρεμβολή αριθμών ή αναφορών.3. Το έντυπο δεν μπορεί να περιέχει διαγραφές ή τροποποιήσεις, εκτός εάν οι εν λόγω διαγραφές ή τροποποιήσεις πιστοποιούνται με τη σφραγίδα και την υπογραφή της αρχής αδειοδότησης.4. Οι άδειες τυπώνονται και συμπληρώνονται στην αγγλική γλώσσα.Άρθρο 61. Η άδεια καταρτίζεται σε 5 αντίτυπα και εκδίδεται στον αιτούντα.2. Το πρώτο αντίτυπο, με την ένδειξη "Πρωτότυπο", αφού συμπληρωθεί, υπογραφεί και σφραγισθεί από την αρχή αδειοδότησης, παρέχεται στον αιτούντα για υποβολή στην αρμόδια αρχή του κράτους μέλους της ΕΕ στο οποίο η αποστολή που συνοδεύει η εν λόγω άδεια διασαφίζεται για θέση σε ελεύθερη κυκλοφορία.3. Το δεύτερο αντίτυπο, με την ένδειξη "Αντίτυπο για τις τελωνειακές αρχές", αφού συμπληρωθεί, υπογραφεί και σφραγισθεί από την αρχή αδειοδότησης, παρέχεται στον αιτούντα για υποβολή στην τελωνειακή αρχή του κράτους μέλους στο οποίο η αποστολή που συνοδεύει η εν λόγω άδεια διασαφίζεται για θέση σε ελεύθερη κυκλοφορία.4. Το τρίτο αντίτυπο, με την ένδειξη "Αντίτυπο για το τμήμα Ανάπτυξης της Βιομηχανίας Ξυλείας", αφού συμπληρωθεί, υπογραφεί και σφραγισθεί από την αρχή αδειοδότησης, διατηρείται στα αρχεία της και για μελλοντική επαλήθευση των εκδοθεισών αδειών.5. Το τέταρτο αντίτυπο, με την ένδειξη "Αντίτυπο για την CEPS της Γκάνας", αφού συμπληρωθεί, υπογραφεί και σφραγισθεί από την αρχή αδειοδότησης, παρέχεται στον αιτούντα για υποβολή στις τελωνειακές αρχές της Γκάνας στις οποίες η αποστολή που συνοδεύει η εν λόγω άδεια διασαφίζεται για φόρτωση στο σκάφος.6. Το πέμπτο αντίτυπο, με την ένδειξη "Αντίτυπο για την αρμόδια αρχή της


text: ΕΕ", αφού συμπληρωθεί, υπογραφεί και σφραγισθεί από την αρχή αδειοδότησης, παρέχεται στον αιτούντα για υποβολή στην αρμόδια αρχή του κράτους μέλους στο οποίο η αποστολή που συνοδεύει η εν λόγω άδεια διασαφίζεται για θέση σε ελεύθερη κυκλοφορία (το αντίτυπο αυτό απαιτείται εάν η αρμόδια αρχή στο κράτος μέλος είναι άλλη από την τελωνειακή αρχή).Απώλεια, κλοπή ή καταστροφή άδειας FLEGTΆρθρο 71. Σε περίπτωση απώλειας, κλοπής ή καταστροφής του "Πρωτοτύπου" ή του "Αντιτύπου για τις τελωνειακές αρχές", ο εισαγωγέας ή ο εξουσιοδοτημένος αντιπρόσωπός του δύναται να υποβάλει αίτηση στην αρχή αδειοδότησης για την έκδοση εγγράφου αντικατάστασης βάσει του εγγράφου που έχει στην κατοχή του.2. Σε περίπτωση απώλειας, κλοπής ή καταστροφής τόσο του "Πρωτοτύπου" όσο και του "Αντιτύπου για τις τελωνειακές αρχές", ο εισαγωγέας ή ο εξουσιοδοτημένος αντιπρόσωπός του δύναται να υποβάλει αίτηση στην αρχή αδειοδότησης για την έκδοση εγγράφων αντικατάστασης για αμφότερα τα έγγραφα.3. Η αρχή αδειοδότησης εκδίδει το (τα) έγγραφο (-α) αντικατάστασης εντός ενός μηνός από την παραλαβή του αιτήματος του εισαγωγέα.4. Τα έγγραφα αντικατάστασης περιέχουν τις πληροφορίες και τις καταχωρήσεις που εμφανίζονται στην άδεια που αντικαθιστούν, συμπεριλαμβανομένου του αριθμού της άδειας.Η άδεια αντικατάστασης φέρει την επισήμανση "Άδεια αντικατάστασης".5. Σε περίπτωση απώλειας, κλοπής, καταστροφής ή λήξης της άδειας αντικατάστασης, δεν εκδίδεται άλλη άδεια αντικατάστασης.6. Σε περίπτωση ανάκτησης της απολεσθείσας ή κλαπείσας άδειας, η ανακτηθείσα άδεια δεν χρησιμοποιείται και πρέπει να επιστραφεί στην εκδίδουσα αρχή.Χειρισμός αμφιβολιών σχετικά με την εγκυρότητα της άδειαςΆρθρο 81. Σε περίπτωση αμφιβολιών σχετικά με την εγκυρότητα της άδειας ή της άδειας αντικατάστασης, οι αρμόδιες αρχές πρέπει να ζητούν πρόσθετες πληροφορίες από την αρχή αδειοδότησης.2. Εάν το θεωρεί αναγκαίο, η αρχή αδειοδότησης δύναται να ζητεί από τις αρμόδιες αρχές να αποστέλλουν αντίγραφο της εν λόγω άδειας ή άδειας αντικατάστασης.3. Εάν η αρχή αδειοδότησης το θεωρεί αναγκαίο, αποσύρει την άδεια και εκδίδει διορθωμένο αντίγραφο, το οποίο περιλαμβάνει πιστοποιημένη με σφραγίδα την επισήμανση "Αντίγραφο", και το διαβιβάζει στην αρμόδια αρχή.4. Εάν η εγκυρότητα της άδειας επιβεβαιωθεί, η αρχή αδειοδότησης ειδοποιεί την αρμόδια αρχή πάραυτα, κατά προτίμηση με ηλεκτρονικά μέσα.Τα αντίτυπα που επιστρέφονται φέρουν την επισήμανση "Επικυρώθηκε στις" επικυρωμένη/πιστοποιημένη με σφραγίδα.5. Εάν η εν λόγω άδεια δεν είναι έγκυρη, η αρχή αδειοδότησης ειδοποιεί την αρμόδια αρχή πάραυτα, κατά προτίμηση με ηλεκτρονικά μέσα.Τεχνικές προδιαγραφές σχετικά με ηλεκτρονικές άδειες FLEGTΆρθρο 91. Η άδεια FLEGT μπορεί να εκδίδεται και να αποτελεί αντικείμενο επεξεργασίας με ηλεκτρονικά μέσα.2. Στα κράτη μέλη της ΕΕ που δεν είναι συνδεδεμένα στο ηλεκτρονικό σύστημα διατίθεται έντυπη άδεια.--------------------------------------------------ΠΡΟΣΑΡΤΗΜΑΤΑ1. Έντυπο άδειας.2. Σημειώσεις καθοδήγησης.--------------------------------------------------Προσάρτημα 1Μορφή της άδειας FLEGTΈμβλημα ΓκάναςΠΡΩΤΌΤΥΠΟ111 Εκδίδουσα αρχήΟνομασίαΔιεύθυνση2 Εισαγωγέας3 Αριθμός άδειας FLEGT4 Ημερομηνία λήξης5 Χώρα εξαγωγής7 Μέσο μεταφοράς6 Κωδικός ISO8 Κάτοχος της άδειας (Ονοματεπώνυμο και διεύθυνση)9 Εμπορική περιγραφή των προϊόντων ξυλείας10 Κλάση ΕΣ11 Κοινή ή επιστημονική ονομασία12 Χώρες υλοτόμησης13 Κωδικοί ISO14 Όγκος (m3)15 Καθαρό βάρος16 Αριθμός τεμαχίων17 Διακριτικά18 Υπογραφή και σφραγίδα της εκδίδουσας αρχήςΤόπος και ημερομηνία+++++ TIFF +++++Έμβλημα ΓκάναςΑΝΤΙΤΥΠΟ ΓΙΑ ΤΙΣ ΤΕΛΩΝΕΙΑΚΕΣ ΑΡΧΕΣ221 Εκδίδουσα αρχήΟνομασίαΔιεύθυνση2 Εισαγωγέας3 Αριθμός άδειας FLEGT4 Ημερομηνία λήξης5 Χώρα εξαγωγής7 Μέσο μεταφοράς6 Κωδικός ISO8 Κάτοχος της άδειας (Ονοματεπώνυμο και διεύθυνση)9 Εμπορική περιγραφή των προϊόντων ξυλείας10 Κλάση ΕΣ11 Κοινή ή επιστημονική ονομασία12 Χώρες υλοτόμησης13 Κωδικοί ISO14 Όγκος (m3)15 Καθαρό


text: βάρος16 Αριθμός τεμαχίων17 Διακριτικά18 Υπογραφή και σφραγίδα της εκδίδουσας αρχήςΤόπος και ημερομηνία+++++ TIFF +++++--------------------------------------------------Προσάρτημα 2Σημειώσεις καθοδήγησηςΓενικά:- Συμπληρώνονται με κεφαλαία.- Όπου αναφέρεται ο κωδικός ISO, πρόκειται για τον διεθνή τυποποιημένο κωδικό δύο γραμμάτων κάθε χώρας.Θέση 1. | Εκδίδουσα αρχή | Αναγράφονται το όνομα και η διεύθυνση της αρχής αδειοδότησης. |Θέση 2. | Εισαγωγέας | Ονοματεπώνυμο και διεύθυνση εισαγωγέα. |Θέση 3. | Αριθμός άδειας FLEGT | Αναγράφεται ο αριθμός της χορηγούμενης άδειας. |Θέση 4. | Ημερομηνία λήξης | Περίοδος ισχύος της άδειας. |Θέση 5. | Χώρα εξαγωγής | Αναγράφεται η χώρα εταίρος από την οποία εξήχθησαν τα προϊόντα ξυλείας στην ΕΕ. |Θέση 6. | Κωδικός ISO | Αναγράφεται ο κωδικός δύο γραμμάτων της εταίρου χώρας που αναφέρεται στη θέση 5. |Θέση 7. | Μέσο μεταφοράς | Αναγράφεται το μέσο μεταφοράς στο σημείο εξαγωγής. |Θέση 8. | Κάτοχος της άδειας | Αναγράφονται το ονοματεπώνυμο και η διεύθυνση του εξαγωγέα. |Θέση 9. | Εμπορική περιγραφή | Αναγράφεται η εμπορική περιγραφή των προϊόντων ξυλείας. |Θέση 10. | Κλάση ΕΣ και Περιγραφή | Αναγράφεται ο εξαψήφιος κωδικός εμπορεύματος που έχει καθορισθεί σύμφωνα με το εναρμονισμένο σύστημα περιγραφής και κωδικοποίησης των εμπορευμάτων. |Θέση 11. | Κοινή ή επιστημονική ονομασία | Αναγράφεται η κοινή ή η επιστημονική ονομασία του είδους ξυλείας που έχει χρησιμοποιηθεί για το προϊόν. Εφόσον σύνθετο προϊόν περιλαμβάνει περισσότερα του ενός είδη ξυλείας, χρησιμοποιείται χωριστή γραμμή. Είναι δυνατόν να παραλείπεται για σύνθετο προϊόν ή συστατικό το οποίο περιλαμβάνει πολλά είδη τα οποία δεν είναι πλέον ταυτοποιήσιμα (π.χ. μοριοσανίδες). |Θέση 12. | Χώρες υλοτόμησης | Αναγράφονται οι χώρες όπου έχει υλοτομηθεί το είδος ξυλείας που αναφέρεται στη θέση 10. Για τα σύνθετα προϊόντα αναγράφονται όλες οι πηγές του χρησιμοποιηθέντος ξύλου. Είναι δυνατόν να παραλείπεται για σύνθετο προϊόν ή συστατικό το οποίο περιλαμβάνει πολλά είδη που δεν είναι πλέον ταυτοποιήσιμα (π.χ. μοριοσανίδες). |Θέση 13. | Κωδικοί ISO | Αναγράφονται οι κωδικοί ISO των χωρών που δηλώνονται στη θέση 12. Είναι δυνατόν να παραλείπεται για σύνθετο προϊόν ή συστατικό το οποίο περιλαμβάνει πολλά είδη τα οποία δεν είναι πλέον ταυτοποιήσιμα (π.χ. μοριοσανίδες). |Θέση 14. | Όγκος (m3) | Δηλώνεται ο συνολικός όγκος σε m3. Είναι δυνατόν να παραλείπεται μόνο εφόσον δεν παραλείπονται οι πληροφορίες που προβλέπονται στη θέση 15. |Θέση 15. | Καθαρό βάρος | Δηλώνεται το συνολικό βάρος σε kg. Τούτο ορίζεται ως η καθαρή μάζα των προϊόντων ξυλείας χωρίς τους άμεσους περιέκτες ή οποιαδήποτε συσκευασία, εκτός από τα στεφάνια παλετών, τα τελάρα φόρτωσης, τις ετικέτες κ.λπ. Είναι δυνατόν να παραλείπεται μόνο εφόσον δεν παραλείπονται οι πληροφορίες που προβλέπονται στη θέση 15. |Θέση 16. | Αριθμός τεμαχίων | Αναγράφεται ο αριθμός των τεμαχίων στις περιπτώσεις που είναι ο πλέον ενδεδειγμένος τρόπος για να ποσοτικοποιηθεί μεταποιημένο προϊόν. Είναι δυνατόν να παραλείπεται. |Θέση 17. | Διακριτικά | Αναγράφονται τυχόν διακριτικά, κατά περίπτωση, π.χ. αριθμός παρτίδας, αριθμός φορτωτικής. Είναι δυνατόν να παραλείπεται. |Θέση 18. | Υπογραφή και σφραγίδα της εκδίδουσας αρχής | Η θέση υπογράφεται από τον εξουσιοδοτημένο υπάλληλο και σφραγίζεται με την επίσημη σφραγίδα της αρχής αδειοδότησης. Αναγράφονται επίσης ο τόπος και η ημερομηνία. |--------------------------------------------------ΠΑΡΑΡΤΗΜΑ VΣΥΣΤΗΜΑ ΔΙΑΣΦΑΛΙΣΗΣ ΤΗΣ ΝΟΜΙΜΟΤΗΤΑΣ


text: (ΣΔΝ)1. ΕισαγωγήΣτο πλαίσιο της συμφωνίας, η Γκάνα θα εφαρμόσει ένα σύστημα διασφάλισης της νομιμότητας (ΣΔΝ), το οποίο θα βασίζεται στην τήρηση του νομικού ορισμού (παράρτημα II της συμφωνίας). Ο νομικός ορισμός περιγράφει τις προϋποθέσεις υπό τις οποίες ένα προϊόν που περιέχει ξυλεία ή/και αποτέλεσε αντικείμενο κατεργασίας στη Γκάνα μπορεί να αποκτήσει άδεια για πώληση εντός της Γκάνας ή για εξαγωγή από τη Γκάνα. Για τους σκοπούς της συμφωνίας, οι άδειες θα καλύπτουν όλα τα προϊόντα που εξάγονται στην ΕΕ. Τα περιλαμβανόμενα προϊόντα περιγράφονται στο παράρτημα Ι της συμφωνίας. Ένα σύστημα ιχνηλάτησης της ξυλείας (ΣΙΞ) θα καταστήσει εφικτή την εγκαθίδρυση ενός συστήματος σύνδεσης της πρώτης ύλης με το τελικό προϊόν καθώς και την παρακολούθηση και την υποβολή εκθέσεων σχετικά με τη συμμόρφωση προς τον νομικό ορισμό. Το σύστημα ιχνηλάτησης της ξυλείας περιγράφεται στο προσάρτημα 1 έως 10. Για τον σκοπό της αξιολόγησης της συμμόρφωσης προς τον νομικό ορισμό, ένας πίνακας ο οποίος περιέχει τον ορισμό της νομιμότητας σε σχέση με την εφαρμογή των αρχών και των κριτηρίων παρέχεται στο πλαίσιο των διαδικασιών επαλήθευσης.Στο πλαίσιο του ΣΔΝ πρέπει να θεσπισθεί μια οντότητα επαλήθευσης. Η εν λόγω οντότητα ονομάζεται τμήμα Επικύρωσης Ξυλείας (Timber Validation Department, TVD). Το TVD θα εκτελεί καθήκοντα επαλήθευσης. Η επαλήθευση θα περιλαμβάνει τη συμφωνία των δεδομένων που παράγονται σε ολόκληρη την αλυσίδα κατεργασίας προϊόντων ξυλείας που προορίζονται τόσο για εξαγωγή όσο και για την εγχώρια αγορά. Το TVD θα αξιολογεί επίσης τη συμμόρφωση των αποστολών ξυλείας με το νομικό πρότυπο. Σκοπός της επαλήθευσης και της παρακολούθησης της συμμόρφωσης είναι να παρέχεται η δυνατότητα στο TVD να ελέγχει κατά πόσον τηρούνται οι διαδικασίες που προβλέπονται στο νομικό πρότυπο. Για τον σκοπό της εκτέλεσης του καθήκοντος επαλήθευσης, το TVD θα εργάζεται με τα δεδομένα που βασίζονται στα υποβαλλόμενα έγγραφα και στις εγκρίσεις από το αρμόδιο ρυθμιστικό τμήμα/μονάδα εντός της δασικής επιτροπής. Το TVD θα εκτελεί, σε μεγάλο βαθμό, καθήκοντα επαλήθευσης και επικύρωσης των διαδικασιών στο κρίσιμο σημείο ελέγχου (υλοτόμηση, μεταφορά, κατεργασία και εξαγωγή). Το TVD θα ελέγχει και θα επικυρώνει επίσης τις διαδικασίες και τις εκροές στα τμήματα. Το TVD περιγράφεται στο έγγραφο. Το διάγραμμα που ακολουθεί παρέχει τη σχηματική αναπαράσταση της σχέσης των παραγόντων στο ΣΔΝ.+++++ TIFF +++++Βάσει της νέας διάρθρωσης, το τμήμα Δασικής Υπηρεσίας θα συνεχίσει να ρυθμίζει και να διαχειρίζεται τις παρεμβάσεις ελέγχου της αλυσίδας εφοδιασμού από το σημείο της έρευνας αποθέματος και της υλοτόμησης έως το σημείο έναρξης της μεταφοράς των κορμών. Το τμήμα Ανάπτυξης της Βιομηχανίας Ξυλείας (Timber Industry Development Division, TIDD) της δασικής επιτροπής είναι η αρχή αδειοδότησης που έχει ορισθεί στο πλαίσιο του ΣΔΝ. Το TIDD θα εκδίδει τις άδειες FLEGT μαζί με τις άδειες εξαγωγής, αφού συμφωνήσει τις αιτήσεις αδειών εξαγωγής που υποβάλλονται από εξαγωγείς με τα σύνολα δεδομένων του TVD. Οι άδειες FLEGT θα εκδίδονται για την αγορά της ΕΕ και οι άδειες εξαγωγής για τις αγορές εκτός ΕΕ. Ωστόσο, αμφότερες θα χορηγούνται μέσω του ΣΔΝ και, επομένως, θα αφορούν εξ ορισμού νόμιμη ξυλεία.Οι λεπτομερείς διαδικασίες και τα συστήματα διαχείρισης θα αναπτυχθούν κατά τη διάρκεια του σχεδιασμού και της πιλοτικής εφαρμογής του


text: ΣΔΝ. Το νέο ΣΔΝ θα αξιοποιήσει τις υφιστάμενες δομές και τα υφιστάμενα συστήματα και επιδιώκει να αντιμετωπίσει τις αδυναμίες που εντοπίσθηκαν στο σύστημα έντυπων αδειών. Στο παρόν έγγραφο περιγράφονται οι στόχοι και οι αρχές που θα κατευθύνουν την ανάπτυξη των νέων δομών και συστημάτων. [1]Ανεξάρτητη παρακολούθηση και υποβολή εκθέσεων στο πλαίσιο του ΣΔΝΤο σύνολο του ΣΔΝ θα είναι ανοικτό σε εξωτερική παρακολούθηση από ανεξάρτητο επόπτη. Σκοπός της παρέμβασης του ανεξάρτητου επόπτη θα είναι να εντοπίσει αδυναμίες και να συστήσει συστημικές μεταρρυθμίσεις του ΣΔΝ (οι όροι εντολής του ανεξάρτητου επόπτη προσαρτώνται ως παράρτημα VI στη συμφωνία).2. Το σύστημα ιχνηλατήσεις της ξυλείαςΗ ιχνηλασιμότητα των προϊόντων ξυλείας από την εξαγωγή έως το δάσος θα διατηρηθεί στο πλαίσιο της συμφωνίας. Στην περίπτωση προϊόντων που προέρχονται από ξυλεία υλοτομηθείσα σε ξένη χώρα, το σύστημα θα μπορεί να διατηρεί την ιχνηλασιμότητα από το σημείο εισόδου έως την κατεργασία κατόπιν της οποίας θα ακολουθείται η ίδια διαδικασία με εκείνη που εφαρμόζεται για την ξυλεία που υλοτομείται στη Γκάνα.Η παρακολούθηση των ροών ξυλείας απαιτεί τον προσδιορισμό κρίσιμων σημείων ελέγχου σε διάφορες τοποθεσίες στην αλυσίδα εφοδιασμού καθώς και την παρακολούθηση σταδίων και διαδικασιών που επηρεάζουν την κατάσταση της ξυλείας καθώς μετακινείται στην αλυσίδα. Το πρώτο σημείο ελέγχου θα είναι η συλλογή δεδομένων απογραφής προ της υλοτόμησης. Ουσιαστικά, αυτό θα περιλαμβάνει τη χαρτογράφηση των όρθιων δένδρων με τη χρήση τεχνολογίας GPS και τη συλλογή συγκεκριμένων μετρικών δεδομένων, όπως τα είδη, και τη διενέργεια μέτρησης με λέιζερ των όρθιων δένδρων που επιλέγονται για υλοτόμηση προκειμένου να καθορισθούν με ακρίβεια οι όγκοι όρθιων δένδρων. Οι πληροφορίες που συλλέγονται στο πλαίσιο της δασικής απογραφής πρέπει να μπορούν να διατεθούν επιγραμμικά (online) και μπορούν να χρησιμοποιηθούν για τη δρομολόγηση της έκδοσης ετήσιων αδειών υλοτόμησης δένδρων για ξυλεία. Οι πληροφορίες αυτές αποτελούν το πρώτο σημείο ελέγχου στην αλυσίδα σύνδεσης της πρώτης ύλης με το τελικό προϊόν από το οποίο θα παρακολουθούνται οι ροές ξυλείας.Το επόμενο σημείο ελέγχου (δηλαδή η επέλευση ενός συμβάντος που επηρεάζει την κατάσταση της ξυλείας) θα είναι η υλοτόμηση. Στο σημείο αυτό, καταχωρούνται και πάλι δεδομένα. Η διαδικασία αυτή θα συνεχισθεί σε όλες τις δασικές εργασίες και τις εργασίες κατεργασίας, παρακολουθώντας την ξυλεία καθώς μετασχηματίζεται και κινείται στην αλυσίδα εφοδιασμού και συμφωνώντας τα δεδομένα που συλλέγονται σε κάθε επιμέρους σημείο ελέγχου. Το ΣΙΞ θα συλλέγει πληροφορίες σε όλα τα σημεία ελέγχου της αλυσίδας εφοδιασμού, θα επεξεργάζεται τα συλλεχθέντα δεδομένα και θα τα συμφωνεί αυτομάτως με τα δεδομένα που συλλέχθηκαν σε προηγούμενα σημεία ελέγχου, εντοπίζοντας τυχόν σφάλματα ή ανωμαλίες που διαπιστώνονται στα δεδομένα.Κρίσιμα σημεία ελέγχουΓια τον σκοπό της ιχνηλάτησης και του ελέγχου των ροών ξυλείας, προσδιορίζονται και περιγράφονται στην αλυσίδα εφοδιασμού τα ακόλουθα κρίσιμα σημεία ελέγχου:i) Πηγή της ξυλείαςii) Κατανομή δικαιωμάτων ξυλείαςiii) Απαρίθμηση αποθέματοςiv) Υλοτόμηση και παραγωγή κορμώνv) Έλεγχος μετά την υλοτόμησηvi) Μεταφορά και έλεγχος κορμώνvii) Κατασχεθείσα ξυλείαviii) Εισαγωγές ξυλείαςix) Άφιξη κορμών στη μονάδα κατεργασίαςx) Κατεργασία κορμώνxi) Κατεργασμένη ξυλείαxii) Εξαγωγή κατεργασμένης ξυλείας1. Πηγή της ξυλείας και κατανομή δικαιωμάτωνΤα προϊόντα ξυλείας που προέρχονται από τη Γκάνα θα αντλούνται από νόμιμα καθορισμένες περιοχές και θα κατανέμονται σύμφωνα με τους νομοθετικούς κανόνες. Τα εν λόγω προϊόντα


text: θα προέρχονται από καθορισμένες εκτάσεις σε προστατευόμενες περιοχές, φυτείες, μη προστατευόμενες περιοχές ή βυθισμένα στο νερό δάση. Τα δικαιώματα ξυλείας θα αποκτώνται αντίστοιχα με τη μορφή συμβάσεων χρησιμοποίησης ξυλείας (Timber Utilisation Contracts, TUC), αδειών διάσωσης ξυλείας και αδειών υλοτόμησης φυτειών, σύμφωνα με τις διατάξεις του νομικού προτύπου, και ειδικότερα με τις αρχές 1 και 2. Επομένως, οι έλεγχοι θα ξεκινούν από τα απογραφέντα δένδρα στις εν λόγω καθορισμένες περιοχές. Η κατανομή δικαιωμάτων χρήσης (TUC) διέπεται από διαδικασίες, οι δε σύνοδοι υποβολής προσφορών πραγματοποιούνται δημόσια. Το μητρώο των επιλεγέντων προσφερόντων είναι δημόσιο. Οι διαδικασίες για την κατανομή TUC είναι διαθέσιμες στον δικτυακό τόπο της δασικής επιτροπής. Επιπλέον, δημόσιες συνοπτικές εκθέσεις σχετικά με όλους τους λοιπούς κατόχους δικαιωμάτων χρήσης (άδειες διάσωσης ξυλείας και άδειες χρήσης ξυλείας βυθισμένης στο νερό) θα αναφέρονται ως εκροή της διαδικασίας επαλήθευσης για την αύξηση της διαφάνειας.Η διαχείριση των παρεμβάσεων ελέγχου της ροής ξυλείας πραγματοποιείται από το τμήμα Ανάπτυξης της Βιομηχανίας Ξυλείας (TIDD) και το τμήμα Δασικών Υπηρεσιών (Forest Service Division, FSD), με κάποιο βαθμό ελέγχου ποιότητας στους τομείς της έγκρισης της απόδοσης και του ελέγχου μετά την υλοτόμηση από το Κέντρο Υποστήριξης της Διαχείρισης των Πόρων (Resource Management Support Centre, RMSC) της δασικής επιτροπής. Τα δεδομένα σε κάθε σημείο ελέγχου συμφωνούνται από το TVD με το προηγούμενο σύνολο δεδομένων ώστε να είναι δυνατή η εξακρίβωση της ιχνηλασιμότητας.Τα κρίσιμα σημεία ελέγχου σχετίζονται με τις διατάξεις του νομικού ορισμού που περιέχεται στο παράρτημα II της συμφωνίας. Συνδέονται, επομένως, με τις αρχές και τα κριτήρια (όπως υποδεικνύεται στην παρένθεση). Στο πλαίσιο της λειτουργίας του ηλεκτρονικού συστήματος, θα χρησιμοποιείται ως εφεδρικό ένα έντυπο σύστημα, σε περιπτώσεις στις οποίες το ηλεκτρονικό σύστημα καθίσταται μη διαθέσιμο.2. Απαρίθμηση αποθέματος (σχετίζεται με την αρχή 3, κριτήριο 3.1)Υπεύθυνο για την απαρίθμηση του αποθέματος είναι πρωτίστως το τμήμα Δασικών Υπηρεσιών. Η έγκριση της απόδοσης πραγματοποιείται από το Κέντρο Υποστήριξης της Διαχείρισης των Πόρων. Εκροή της διαδικασίας απαρίθμησης του αποθέματος είναι, σε πρώτο στάδιο, ένας χάρτης αποθέματος. Ο κατάλογος/χάρτης απόδοσης προκύπτει από τον χάρτη αποθέματος. Η εγκεκριμένη απόδοση είναι η τελική εκροή, η οποία χρησιμοποιείται για τη διενέργεια της υλοτόμησης στο δάσος. Όλες οι εκροές τεκμηρίωσης της διαδικασίας αυτής διαβιβάζονται στο τμήμα Επικύρωσης Ξυλείας (TVD) για σκοπούς επαλήθευσης. Φορητές συσκευές δεδομένων θα χρησιμοποιούνται για τη συλλογή δεδομένων επιτόπου. Τα δεδομένα θα μεταφορτώνονται στο τέλος της ημέρας στους υπολογιστές του επαρχιακού γραφείου του FSD. Από το επαρχιακό γραφείο, τα δεδομένα αποστέλλονται στη συνέχεια στην κεντρική βάση δεδομένων. Η κεντρική βάση δεδομένων του TVD θα τηρεί αρχεία εγκεκριμένων αποδόσεων, τα οποία θα συμφωνούνται με τις πληροφορίες για τα δένδρα (δεδομένα για υλοτομημένα δένδρα) και τις πληροφορίες για τους κορμούς (δεδομένα για δένδρα που υποβλήθηκαν σε εγκάρσια πρίση). Ο λεπτομερής χάρτης της διεργασίας για την απαρίθμηση επισυνάπτεται στο προσάρτημα 1.Η άδεια υλοτόμησης υλοποιείται με την έκδοση αντίστοιχων αδειών με τη μορφή διοικητικής οδηγίας από τη δασική επιτροπή (FSD), η οποία θα συνοδεύει μια εγκεκριμένη απόδοση. Η εγκεκριμένη απόδοση παρέχει τον κατάλογο και την τοποθεσία όλων των δένδρων που πρόκειται να υλοτομηθούν. Επομένως, τα αρχεία των αδειών υλοτόμησης θα περιλαμβάνουν την εγκεκριμένη


text: απόδοση και τη συνοδευτική διοικητική οδηγία του FSD.3. Υλοτόμηση και παραγωγή κορμών (σχετίζεται με την αρχή 3, κριτήριο 3.3)Το τμήμα Δασικών Υπηρεσιών (FSD) ασκεί τις περισσότερες παρεμβάσεις ελέγχου στο σημείο υλοτόμησης και παραγωγής κορμών. Βάσει της απογραφής και της βάσης δεδομένων εγκεκριμένης απόδοσης, το FSD παρέχει στον παραγωγό τις ετικέτες που θα τοποθετηθούν στα πρέμνα δένδρων και στους κορμούς. Οι εν λόγω ετικέτες τοποθετούνται από τον παραγωγό στο πρέμνο του υλοτομημένου δένδρου καθώς και στους παραγόμενους κορμούς. Το FSD συλλέγει δεδομένα σχετικά με τα υλοτομημένα δένδρα στο έντυπο πληροφοριών για τα δένδρα (Tree Information Form, TIF). Για τη βελτίωση της εργασίας αυτής θα χρησιμοποιηθούν φορητές συσκευές. Η άδεια μεταφοράς των κορμών από τον τόπο υλοτόμησης παρέχεται μετά την έκδοση από το FSD πιστοποιητικού μέτρησης και μεταφοράς των κορμών για κάθε φορτίο που μεταφέρεται με φορτηγά. Το πιστοποιητικό μέτρησης και μεταφοράς των κορμών (LMCC) βασίζεται σε σύγκριση και έγκριση των πληροφοριών για τους κορμούς (LIF) που έχουν καταχωρηθεί από τον παραγωγό. Αντίγραφα των δεδομένων που αφορούν τα δένδρα, των δεδομένων που αφορούν τους κορμούς και των πληροφοριών για τη μεταφορά διαβιβάζονται στο TVD για σκοπούς συμφωνίας. Λεπτομερής περιγραφή της διαδικασίας παρέχεται στο διάγραμμα στο επισυναπτόμενο προσάρτημα 2.Τα πιστοποιητικά μέτρησης και μεταφοράς κορμών φυτειών (PLMCC) εκδίδονται από το FSD. Στην περίπτωση δάσους βυθισμένου στο νερό, οι κορμοί πρέπει να επισημαίνονται με ετικέτες με γραμμωτούς κωδικούς χαρακτηριστικού χρώματος, επιπλέον της επισήμανσης με μπογιά, ώστε να υποδεικνύεται η διαδοχική απαρίθμηση των κορμών από τον ανάδοχο. Τα έντυπα πληροφοριών για τα δένδρα συμπληρώνονται από προσωπικό του FSD στον τόπο υλοτόμησης, υποδεικνύοντας τον τόπο προέλευσης ή τον αριθμό περιοχής, την εθιμική έκταση γης, την επαρχία και το σήμα ιδιοκτησίας.4. Έλεγχος μετά την υλοτόμηση (σχετίζεται με την αρχή 3, κριτήριο 3.2)Ο έλεγχος μετά την υλοτόμηση διενεργείται από το RMSC, σύμφωνα με το σχέδιο υλοτόμησης, αφού ολοκληρωθεί η υλοτόμηση στη δασοσυστάδα. Η επίσημη ημερομηνία ανοίγματος και κλεισίματος της δασοσυστάδας θα τηρείται στην κεντρική βάση δεδομένων για σκοπούς συμφωνίας. Σκοπός του ελέγχου μετά την υλοτόμηση είναι να εξακριβωθεί ότι ο φορέας εκμετάλλευσης τήρησε το σχέδιο υλοτόμησης και άφησε τη δασοσυστάδα σε καλή κατάσταση λειτουργίας. Με τον τρόπο αυτό, παρέχεται επίσης δυνατότητα ελέγχου της ποιότητα της έρευνας αποθέματος. Ειδικότερα, διενεργούνται οι ακόλουθοι έλεγχοι:- η απαρίθμηση ήταν πλήρης και η διάμετρος των δένδρων μετρήθηκε σωστά,- ο παραγωγός υλοτόμησε μόνον τα δένδρα που περιλαμβάνονταν στον κατάλογο απόδοσης,- ο αριθμός, τα είδη και τα μεγέθη των κορμών που δηλώθηκαν αντιστοιχούν στα δένδρα που υλοτομήθηκαν,- δεν προκλήθηκαν υπερβολικές ζημίες από την υλοτόμηση.Η έκθεση που εκπονείται σχετικά με τον έλεγχο μετά την υλοτόμηση θα είναι διαθέσιμη στο επαρχιακό γραφείο του FSD, στο περιφερειακό γραφείο, στην έδρα του FSD καθώς και στην έδρα της δασικής επιτροπής. Θα αποσταλεί αντίγραφο στο TVD για τους σκοπούς της συμφωνίας. Το TVD θα επαληθεύει δείγμα των ελέγχων μετά την υλοτόμηση. Στο προσάρτημα III παρουσιάζεται η διαδικασία επαλήθευσης των ελέγχων μετά την υλοτόμηση.5. Μεταφορά και έλεγχος κορμών (σχετίζεται με την αρχή 4, κριτήριο 4.1)Το τμήμα Ανάπτυξης της Βιομηχανίας Ξυλείας (TIDD) θα διενεργεί αιφνιδιαστικούς ελέγχους στα φορτία κατά τη διάρκεια της οδικής


text: μεταφοράς τους με φορτηγά. Οι αιφνιδιαστικοί έλεγχοι θα διενεργούνται επιπλέον των παρεμβάσεων στα ορισμένα σημεία ελέγχου. Κατά τον έλεγχο, αντιπαραβάλλονται τα LMCC με τα φορτία των φορτηγών. Οι ειδικοί έλεγχοι θα εξακριβώνουν επίσης ότι όλοι οι κορμοί φέρουν ετικέτες, ότι τα έντυπα δεν επαναχρησιμοποιούνται, ότι η προέλευση των κορμών αντιστοιχεί στη διαδρομή του φορτηγού, την ταυτότητα του φορτηγού και τον προορισμό της αποστολής/του φορτηγού. Οι αναφορές των ελέγχων ρουτίνας του TIDD θα αποτυπώνονται σε φορητές συσκευές και θα διαβιβάζονται στη βάση δεδομένων του TVD για σκοπούς συμφωνίας. Στο προσάρτημα IV παρουσιάζεται η διαδικασία της μεταφοράς και του ελέγχου των κορμών.6. Κατασχεθείσα ξυλεία (σχετίζεται με την αρχή 2, κριτήριο 2.3)Η ξυλεία που κατάσχεται από τη δασική επιτροπή θα πωλείται μόνον με δικαστική διάταξη μέσω δημοπρασίας. Μετά τη δημοπρασία, ο προσφέρων στον οποίο κατακυρώνεται η ξυλεία θα λαμβάνει βεβαίωση αγοράς (CoP) από το FSD, η οποία θα καταχωρείται στην κεντρική βάση δεδομένων. Όλα τα δασικά προϊόντα που δημοπρατούνται θα φέρουν ετικέτες. Όλα τα αποτελέσματα της δημοπρασίας θα καταγράφονται σε έκθεση πώλησης της δασικής επιτροπής και θα καταχωρούνται στην κεντρική βάση δεδομένων, μαζί με τις οφειλόμενες πληρωμές. Η διαδικασία παρουσιάζεται στο προσάρτημα V.7. Εισαγόμενη ξυλεία (σχετίζεται με την αρχή 4, κριτήριο 4.1)Οι κορμοί και η λοιπή ξυλεία που εισάγονται για κατεργασία πρέπει να δηλώνονται από τη CEPS μέσω της πλατφόρμας GCNet στο TIDD. Κάθε εισερχόμενη αποστολή πρέπει να αναφέρεται στο TIDD κατάλληλα, καθώς και στο TVD. Για την επαλήθευση των κορμών που προέρχονται από τρίτες χώρες θα χρησιμοποιείται η τεκμηρίωση εξαγωγής. Το TIDD μετρά τους κορμούς και τοποθετεί ετικέτα κορμού σε κάθε κορμό στον λιμένα. Παρόμοιες ετικέτες τοποθετούνται και σε άλλα προϊόντα, όπως η ξυλεία που προορίζεται για επανακατεργασία. Το TIDD χρησιμοποιεί επίσης τα LMCC εισαγωγής (ILMCC) για τους κορμούς, εάν προορίζονται για εγχώριες μονάδες κατεργασίας. Στη συνέχεια οι κορμοί φορτώνονται σε φορτηγά και μεταφέρονται στις εγχώριες μονάδες κατεργασίας συνοδευόμενα από τα ILMCC. Τα δεδομένα που δηλώνονται είναι παρόμοια με εκείνα που δηλώνονται για τους κορμούς που υλοτομούνται στο δάσος και διαβιβάζονται στο TVD. Για κάθε εισαγόμενο κορμό ή προϊόν ξυλείας, καταγράφονται ο αριθμός ετικέτας, το είδος, το μήκος και η διάμετρος στα δύο άκρα. Για κάθε φορτίο μεταφερόμενο με φορτηγό καταγράφονται το LMCC, η ταυτότητα του εισαγωγέα, η χώρα προέλευσης, ο προορισμός, η ταυτότητα της εταιρείας κατεργασίας, η ταυτότητα του φορτηγού, ο οδηγός και ο ιδιοκτήτης του φορτηγού. Στη συνέχεια, η ξυλεία ακολουθεί παρόμοια διαδικασία διαχείρισης της αλυσίδας εφοδιασμού με την ξυλεία που υλοτομείται στη Γκάνα. Η διαδικασία παρουσιάζεται στο προσάρτημα VI.8. Άφιξη των κορμών στη μονάδα κατεργασίας (σχετίζεται με την αρχή 5)Απαιτείται καθημερινή δήλωση του παραγωγού με την άφιξη των κορμών στη μονάδα κατεργασίας. Οι δηλώσεις περιλαμβάνουν την τοποθεσία, την ημερομηνία/ώρα, τον αριθμό εντύπου του LMCC και την ταυτότητα του φορτηγού όλων των αποστολών που αφικνούνται. Οι μεγάλες επιχειρήσεις με κορμοπλατεία σημαντικής έκτασης πρέπει να αναφέρουν τη θέση κάθε κορμού στην κορμοπλατεία μετά την εκφόρτωση. Η καταγραφή αυτή θα τροποποιείται κάθε φορά που ο κορμός αλλάζει θέση. Οι έλεγχοι του TIDD εξακριβώνουν ότι όλοι οι κορμοί φέρουν ετικέτα και ότι οι